Γραμμένη Οξυά - Φυσιολατρικός Όμιλος Νέας Ιωνίας\nΗ Γραμμένη Οξυά είναι ένας εκτεταμένος ορεινός όγκος στα σύνορα των νομών Αιτωλοακαρνανίας, Φθιώτιδας και Ευρυτανίας, ο οποίος περιβάλλεται από τα Βαρδούσια και την Γκιώνα στα νοτιοανατολικά, το Βελούχι (Τυμφρηστό) στα βόρεια και την Καλιακούδα στα δυτικά. Το βουνό πήρε το όνομά του από το δέντρο Οξιά που φύεται εκεί και μάλιστα θεωρείτε ως το νοτιότερο δάσος οξιάς της Ευρώπης.\nΗ εκδρομή μας θα είναι διήμερη. Το Σάββατο 11 Απριλίου το πρωί ξεκινάμε από Ν. Ιωνία με προορισμό το Γαρδίκι όπου και θα διανυκτερεύσουμε. Αφού φτάσουμε και τακτοποιηθούμε θα κάνουμε μία εύκολη πεζοπορία, έως 2 ώρες, στην ευρύτερη περιοχή.\nΤην Κυριακή 12 Απριλίου θα ξεκινήσουμε την πεζοπορία μας από το διάσελο της Γραμμένης Οξυάς και στην συνέχεια ανάβαση προς την κορυφή Σαράνταινα στα 1.924 μ. Στην κορυφή θα απολαύσουμε την εκπληκτική θέα προς τα Βαρδούσια, το Παναιτωλικό, την Καλιακούδα, τη Χελιδόνα και το Βελούχι. Η κορυφή είναι εκτεθειμένη στα βόρεια ρεύματα που κατεβαίνουν από το Βελούχι και θεωρείται από τα πιο κρύα μέρη στην Ελλάδα.\nΑπό εκεί θα ακολουθήσουμε την κορυφογραμμή σε αλπικό αλλά ομαλό έδαφος και στην συνέχεια θα μπούμε σε δασικό δρόμο για να τερματίσουμε την πεζοπορία μας.\nΛόγω του μεγάλου μήκους της διαδρομής θα γίνει προσπάθεια να υπάρχει εναλλακτική μικρότερη πορεία. Επίσης, αναλόγως των καιρικών συνθηκών το πρόγραμμα μπορεί να τροποποιηθεί.\nΘα ακολουθήσει φαγητό σε ταβέρνα της περιοχής και στην συνέχεια επιστροφή στην Ν. Ιωνία.\nΜήκος Πεζοπορίας : 14 χλμ\nΥψομετρικές Διαφορές : +300 / -600\nΏρες Πεζοπορίας : 7 ώρες (τουλάχιστον)\nΗ πεζοπορία χαρακτηρίζεται ως δύσκολη λόγω διάρκειας και όχι για δύσκολα περάσματα και εκτεθειμένα σημεία. Το έδαφος είναι μαλακό.


Ευρωπαϊκή Εκδήλωση για τη Νεολαία 2020 – Eurodesk Cyprus\nΕίσαι νέος/νέα και ενδιαφέρεσαι για το κλίμα, τις ευκαιρίες απασχόλησης για τη νεολαία ή το μέλλον της Ευρώπης; Τότε το ΕΥΕ2020 είναι για σένα!\nΚάθε δύο χρόνια, χιλιάδες νέοι απ΄όλη την Ευρώπη συγκεντρώνονται στο Στρασβούργο για να ανταλλάξουν ιδέες και απόψεις σχετικά με θέματα που αφορούν το μέλλον της Ευρώπης και να τις συζητήσουν με ευρωβουλευτές και υπεύθυνους λήψης αποφάσεων. Περίπου 9.000 άτομα, ηλικίας 16 έως 30 ετών, αναμένεται να λάβουν μέρος στη φετινή Ευρωπαϊκή Εκδήλωση για τη Νεολαία (EYE).\nΗ εκδήλωση πραγματοποιείται για τέταρτη (4η) συνεχόμενη χρονιά και λαμβάνει χώρα στο Στρασβούργο μεταξύ 29-30 Μαΐου.\nΤο EYE 2020 θα περιλαμβάνει μια μεγάλη ποικιλία δραστηριοτήτων με κοινό σύνθημα “Το Μέλλον είναι Τώρα”. Οι δραστηριότητες θα επικεντρώνονται στις εξής κύριες θεματικές ενότητες:\nΤο πρόγραμμα περιλαμβάνει, επίσης, αθλητικές δραστηριότητες και μια ξεχωριστή εκδήλωση για τους νέους δημοσιογράφους.\nΟι ιδέες που θα συλλεχθούν κατά τη διάρκεια της εκδήλωσης θα συγκεντρωθούν σε μια τελική έκθεση που θα διαβιβαστεί στους ευρωβουλευτές. Στη συνέχεια, οι καλύτερες ιδέες θα παρουσιαστούν και θα συζητηθούν με τις κοινοβουλευτικές επιτροπές κατά τη διάρκεια των “Ακροάσεων για τη Νεολαία” το φθινόπωρο του 2020.\nΠώς να λάβω μέρος;\nΔήλωσε συμμετοχή στο EYE2020 από τις 10 Ιανουαρίου έως τις 29 Φεβρουαρίου.\nΠροϋπόθεση είναι η δημιουργία ομάδας 10 τουλάχιστον ατόμων, ηλικίας 16 – 30 χρονών, και η συμπλήρωση της ηλεκτρονικής αίτησης συμμετοχής.\nhttps://eurodesk.onek.org.cy/wp-content/uploads/81711036_2896512520383041_3734235298050080768_o-1.jpg 1020 1920 Elena Christoforou https://eurodesk.onek.org.cy/wp-content/uploads/logoGR-new.png Elena Christoforou2020-01-22 11:48:392020-01-22 11:57:44Ευρωπαϊκή Εκδήλωση για τη Νεολαία 2020\nGet Connected Fair Διαγωνισμός φωτογραφίας στο Instagram #EYE2020


Τιμήθηκε στη Μπερλινάλε η Μέριλ Στριπ – Παραθυρο\nΜε το βραβείο συνολικής προσφοράς του φεστιβάλ του Βερολίνου τιμήθηκε το βράδυ της 14ης Φεβρουαρίου η Μέριλ Στριπ, η οποία αυτή την περίοδο σαρώνει βραβεία για την ερμηνεία της στην ταινία Τhe Iron Lady στο ρόλο της ως Μάργκαρετ Θάτσερ.\nΠαραλαμβάνοντας το βραβείο της, η διάσημη ηθοποιός ευχαρίστησε τη σκηνοθέτιδά της σε αυτή την ταινία, Φιλίντα Λόιντ, αλλά και τον make up artist της, Τζ. Ρόι Χέλαντ, με τον οποίο εργάζονται σε κάθε της ταινία από το 1982.\nΤο απόγευμα πριν την τελετή απονομής, η Μέριλ Στριπ έδωσε συνέντευξη Τύπου και μίλησε για το ρόλο της αλλά και για την ίδια τη Σιδηρά Κυρία, στην οποία πιθανώς να οφείλει το επόμενο της Όσκαρ.\nΣτη διάρκεια της συνέντευξης, ένας δημοσιογράφος έτρεξε στο πάνελ και της έδωσε ένα μπουκέτο λουλούδια μαζί με ένα φιλί. «Ω, ευχαριστώ πολύ. Ο άντρας μου δεν μου έστειλε λουλούδια. Ευτυχώς που υπάρχει ο Dieter [Kosslick, διευθυντής του φεστιβάλ]». Ένας Ρώσος δημοσιογράφος της έδωσε μια μπάμπουσκα με τη μορφή της Μάργκαρετ Θάτσερ.\nΣε ό,τι αφορά την ίδια την ταινία και την αυστηρή κριτική που δέχθηκε στην Αγγλία, η σκηνοθέτιδα Φιλίντα Λόιντ -η οποία ήταν επίσης παρούσα στο πάνελ- είπε ότι πρόθεση των δημιουργών δεν ήταν ο «εξωραϊσμός ενός τέρατος» αλλά μια μυθοπλαστική απόπειρα να βρεθούμε μέσα στο μυαλό της Θάτσερ.\n«Αντιλαμβάνομαι όμως τους λόγους που πολλοί της γενιάς μου είχαν αντίρρηση με την ταινία. Είναι η γενιά που ωρίμασε στη δεκαετία του 1980, όταν η Θάτσερ ήρθε στην εξουσία. Οι μεν συντηρητικοί δεν θέλουν να δουν το είδωλό τους να απομυθοποιείται, οι δε φιλελεύθεροι είναι ούτως ή άλλως επιθετικοί προς το πρόσωπό της».\nΣε κάθε περίπτωση, και παρά τις επιτυχίες, υπάρχει ένα τίμημα που πληρώνει όποιος βρίσκεται τόσο ψηλά όσο η Μέριλ Στριπ αυτή τη στιγμή. «Θα ήθελα να επισκεφτώ πέντε μουσεία στο Βερολίνο αλλά δεν τα έχω καταφέρει ακόμη», είπε η ηθοποιός.\n«Γιατί αν πάω να δω τα μουσεία όλοι θα βλέπουν εμένα. Δεν λέω ότι δεν μου αρέσει να βρίσκομαι εδώ που έχω φτάσει αλλά ναι, υπάρχει κάποιο τίμημα. Σίγουρα πάντως δεν με επηρέασε στα καθήκοντά μου ως μητέρα γιατί όταν κάνεις το επάγγελμα το οποίο κάνω, τον περισσότερο χρόνο είσαι άνεργη άρα αναγκαστικά μένεις σπίτι…».\nΣτη διάρκεια του φεστιβάλ του Βερολίνου θα προβληθούν επτά συνολικά ταινίες της Μέριλ Στριπ, ανάμεσά τους η Σιδηρά Κυρία, η Cramer Vs Cramer και Sophie’s Choice.


Η «επιχειρηματική ελίτ» μετά το πλεόνασμα | Η ΚΑΘΗΜΕΡΙΝΗ\nΗ «επιχειρηματική ελίτ» μετά το πλεόνασμα\n10 Απριλίου, 2014 10.04.2014 • 12:13\nΗ Ελλάδα έχει επιτύχει μια αξιοθαύμαστη δημοσιονομική προσαρμογή. Με καθυστερήσεις, πισωγυρίσματα, αλλά τελικά με αποτελέσματα, που είναι πλέον ορατά σε όλους, συμπεριλαμβανομένων των εταίρων μας, αλλά και, κυρίως, των αγορών. Προχώρησε σε δραστική μείωση των ελλειμμάτων, φθάνοντας σε πρωτογενές πλεόνασμα. Το ακριβές ύψος είναι ασαφές, αλλά όλα δείχνουν ότι θα είναι πολύ μεγαλύτερο από τις περυσινές προβλέψεις, κάτι που όλοι –Ελληνες και ξένοι– ελπίζουν ότι θα πιστοποιηθεί και επίσημα σε δύο εβδομάδες από τη Eurostat.\nΟμως, η δημοσιονομική προσαρμογή είναι μόνον ένα μέρος της εξίσωσης και, παρεμπιπτόντως, το πιο επώδυνο για εργαζομένους και συνταξιούχους. Τώρα πρέπει να ακολουθήσει ουσιαστική πρόοδος και στο άλλο μέρος, που είναι και το πιο ουσιαστικό σε ό,τι αφορά τη διασφάλιση των κερδών και τη διατήρηση των θετικών αποτελεσμάτων σε βάθος χρόνου. Αυτό που χρειάζεται τώρα είναι απελευθέρωση της οικονομίας. Ο όρος ακούγεται ως κάτι απροσδιόριστο, και σε κάποιους αποκρουστικό. Είναι, δε, βέβαιο ότι δεν λέει πολλά στον απλό πολίτη, όπως άλλωστε συμβαίνει με το επίσης άχρωμο «διαρθρωτικές μεταρρυθμίσεις». Αυτό, λοιπόν, που με απλά λόγια χρειάζεται είναι να τερματισθούν οι διαστρεβλώσεις που ωφελούν κάποιους, λίγους, εις βάρος άλλων, πολλών. Να δοθεί ένα τέλος στην εκμετάλλευση του κοινωνικού συνόλου από συγκεκριμένες ομάδες συμφερόντων.\nΧρειάζεται να μειωθούν οι τιμές των αγαθών, αλλά και να έχει ο καθένας πρόσβαση σε δραστηριότητες στις οποίες θεωρεί ότι μπορεί να είναι καλύτερος από κάποιον άλλον, προσβλέποντας προφανώς σε οφέλη για τον ίδιο, που όμως κατ’ επέκταση θα επιδράσει θετικά σε όλους τους καταναλωτές που θα αγοράσουν σε χαμηλότερο κόστος τα προϊόντα και θα απολαμβάνουν καλύτερες υπηρεσίες.\nΣτο πλαίσιο αυτό, και επειδή η έννοια της απελευθέρωσης της οικονομίας συχνά ταυτίζεται με οφέλη για τους ισχυρούς, αυτό που χρειάζεται τώρα είναι να συμβάλουν και οι «μεγάλοι». Αποδεχόμενοι το αυτονόητο σε μια ελεύθερη οικονομία, ότι, δηλαδή, πρέπει να λειτουργούν με τους κανόνες της αγοράς και να επικρατεί αυτός που παράγει το καλύτερο προϊόν σε χαμηλότερες τιμές.\nΟι κρατικοδίαιτοι μεγαλοεπιχειρηματίες πρέπει να αποτελέσουν παρελθόν. Είναι η ώρα η «επιχειρηματική ελίτ» να αποδείξει στην πράξη ότι είναι ακριβώς αυτό: επιχειρηματική και ελίτ. Οτι θα έχει κέρδη και θα πρωταγωνιστεί στην ελληνική κοινωνία όχι πλέον λόγω γνωριμιών και πιέσεων προς βουλευτές, υπουργούς και πρωθυπουργούς, αλλά ως απόρροια επιχειρηματικών ικανοτήτων, καινοτομίας και οράματος. Ηδη ωφελούνται από τη μείωση μισθών, συντάξεων και αποζημιώσεων, και γενικότερα τη μεγαλύτερη ευελιξία που εδραιώνεται, αργά μεν, αλλά σταθερά, στην αγορά εργασίας. Οι εξελίξεις αυτές, όμως, πρέπει να συνδυασθούν και με αλλαγή νοοτροπίας των επιχειρηματιών.\nΑπό την πλευρά τους, οι απλοί πολίτες πρέπει να καταλάβουν ότι παρά τη δαιμονοποίηση όλων των πτυχών του, το Μνημόνιο πλήττει οργανωμένα συμφέροντα και σπάει στεγανά. Αν υποχωρήσουν οι τιμές, οι απλοί καταναλωτές, που έχουν υποστεί βάναυσες περικοπές εσόδων, θα δουν τα έξοδά τους να μειώνονται. Φυσικά, δεν χρειαζόμασταν κανένα Μνημόνιο για να κάνουμε τα αυτονόητα, αλλά αυτή είναι μια άλλη συζήτηση.\nΣε πολιτικό επίπεδο, μόνο αφού η καθημερινότητα γίνει πιο φθηνή για όλους, θα μπορέσει ο Αντώνης Σαμαράς να προβάλει στον ψηφοφόρο ένα ελκυστικό και πειστικό αφήγημα. Χρειάζεται, λοιπόν, να περάσει από τις γενικότητες περί διαρθρωτικών μεταρρυθμίσεων, σε συγκεκριμένες αναφορές για πιο χαμηλές τιμές, καλύτερες υπηρεσίες, πιο εύκολη έναρξη μιας επιχειρηματικής δραστηριότητας αλλά και πρόσληψης υπαλλήλων.\nΠρέπει να ξεπεράσουμε τη συναισθηματικά φορτισμένη και διαστρεβλωτική αντιπαράθεση «μνημονιακών» και «αντιμνημονιακών», και να μιλήσουμε για την ουσία. Και η ουσία είναι ο εκσυγχρονισμός της οικονομίας. Δεν είναι τι μας λένε ή επιβάλλουν κάποιοι ξένοι. Αλλά τι κάνουμε εμείς για την Ελλάδα. Και σε αυτά πρέπει να προσαρμοστούν και οι ισχυροί παράγοντες της χώρας, οι περισσότεροι εκ των οποίων είχαν συνηθίσει σε μια «ιδιαίτερη αντιμετώπιση», που πρέπει να τελειώσει.


ΕΛΑΙΑ – theOliveSense\nΤο ελαιόλαδο είναι το μυστικό της μακροζωίας των Ελλήνων. Πέραν των άλλων, το ελαιόλαδο χρησιμοποιείτο κατά την αρχαιότητα για τις ασθένειες του δέρματος. Στον ιπποκράτειο κώδικα διαβάζουμε πάνω από 60 φαρμακευτικές χρήσεις, στην πλάκα του Απελλά-στο Ασκληπιείο της Επιδαύρου, αναφέρεται η θεραπεία από την κεφαλαλγία με την χρήση ελαιολάδου, ενώ στην εικονογραφία της αρχαιότητας συναντούμε ήδη από τον 6ο αιώνα τις καθαριστικές ιδιότητες του ελαιολάδου, συνήθως νέους που χρησιμοποιούν ένα ειδικό εργαλείο την "στλεγγίδα" για να καθαριστούν αφού πρώτα χύσουν ελαιόλαδο στο χέρι τους. Σαν μέσο καλλωπισμού το ελαιόλαδο το συναντούμε στην Οδύσσεια στον Τηλέμαχο, ο οποίος πλένεται με νερό και μετά αλείφεται με ελαιόλαδο. Οι αρχαίοι Έλληνες θεραπευτές χρησιμοποιούσαν ελαιόλαδο για να επουλώσουν πληγές, για να θεραπεύσουν την αϋπνία, τη ναυτία, τη χολέρα.\nΠλούσιο σε βιταμίνη Ε, στερόλες και φαινολικές ενώσεις, περιέχει επίσης αντιοξειδωτικές ιδιότητες για την καταπολέμηση της πρόωρης γήρανσης και την χαλάρωση της επιδερμίδας.Πολύτιμο έλαιο ιδιαίτερα θρεπτικό και συσφικτικό, είναι κατάλληλο για όλους τους τύπους δέρματος κυρίως για τα ξηρά και αφυδατωμένα.ΔράσηΣύσφιξη και μαλακτική δράση: αποκαθιστά την ελαστικότητα και την απαλότητα στο δέρμα.Αντιοξειδωτική και αντιγηραντική δράση: εξουδετερώνει τις ελεύθερες ρίζες και καταπολέμα τις επιπτώσεις της γήρανσης της επιδερμίδας.Εξαιρετικά θρεπτικό και επουλωτικό.Προστατευτικό του δέρματος, μειώνει τις επιπτώσεις των εξωτερικών επιθέσεων (ήλιος,άνεμος..)\nΕκτός από τη χρήση του ως καλλυντικό ή προϊόν φροντίδας του δέρματος, το αμυγδαλέλαιο επίσης χρησιμοποιείται ευρέως σε ιαματικές πηγές για αρωματοθεραπεία. Αυτό το λάδι είναι ιδανικό για μασάζ και κάνει το δέρμα σας καθαρό και λαμπερό. Tο αμύγδαλο είναι πλούσιο σε βιταμίνες E και K, διαθέτει σημαντικές αντιγηραντικές και επουλωτικές ιδιότητες για το δέρμα. Επίσης, είναι πλούσιο σε παλμιτικό, ολεϊκό και λινολεϊκό οξύ, σημαντικά για τις τονωτικές τους ιδιότητες στην επιδερμίδα, καθώς και ιχνοστοιχεία όπως ο ψευδάργυρος και ο σίδηρος, απαραίτητα για την εξισορρόπηση των λειτουργιών της επιδερμίδας. Αποτελεί εξαιρετικό μαλακτικό για τα μαλλιά, και ειδικά για τις ταλαιπωρημένες άκρες. Χρήση αμυγδαλέλαιου στις άκρες των μαλλιών, λίγες ώρες πριν το λούσιμο θα τις ενυδατώσει και θα τις δυναμώσει.\nΕπίσης θα προσφέρει υγιή λάμψη στα μαλλιά.Το αμυγδαλέλαιο βοηθά με τις μαλακτικές του ιδιότητες το δέρμα του κεφαλιού. Έτσι μπορεί να είναι πολύ χρήσιμο σε περιπτώσεις ξηροδερμίας και ερεθισμών. Ένα καλό λούσιμο μετά τη χρήση του θα εξασφαλίσει την αφαίρεση της λιπαρότητας, για όσους έχουν λιπαρά μαλλιά.\nΤο έλαιο καρύδας είναι μια θαυμάσια πηγή μετάλλων και ιχνοστοιχείων όπως το μαγνήσιο, ποτάσσιο, σίδηρο και ασβέστιο. Έχει επίσης εξαιρετική αντιοξειδωτική αλλά και αντιφλογιστική ιδιότητα, ενυδατώνει άριστα το δέρμα σε βάθος βοηθώντας έτσι την επιδερμίδα να απαλλαγεί άμεσα από την ξηρότητα, θεραπεύει και ηρεμεί από τους ερεθισμούς και τις κοκκινίλες, αναζωογονεί και διατηρεί υπέροχα απαλό και λείο το δέρμα. Είναι πολύ πλούσιο σε αντιοξειδωτικά στοιχεία, που διεισδύουν στις βαθύτερες στιβάδες της επιδερμίδας, προστατεύοντας το δέρμα από τη δημιουργία ελεύθερων ριζών. Επίσης, το λάδι από καρύδα, χάρη στη μικρή μοριακή δομή του, επιτρέπει τη γρήγορη απορρόφησή του από το δέρμα, χαρίζοντας βαθιά ενυδάτωση στην επιδερμίδα, απομακρύνοντας τα επιφανειακά νεκρά κύτταρα και αφήνοντας το δέρμα λείο, απαλό και φωτεινό. Στην κοσμητολογία, το λάδι καρύδας είναι πασίγνωστο για την αντιγηραντική και αντιοξειδωτική του δράση, καθώς έχει υψηλή περιεκτικότητα σε βιταμίνη E και φυσικά καροτένια. Επίσης, ήπιες περιπτώσεις ψωρίασης και εκζέματος καταπολεμώνται αποτελεσματικά έπειτα από συστηματική χρήση λαδιού καρύδας. Στον οργανισμό, το λαουρικό οξύ που περιέχεται σε αρκετά μεγάλο ποσοστό στην καρύδα, έχει αποδειχτεί ότι είναι αρκετά αποτελεσματικό σε παθήσεις του ανοσοποιητικού.\nΤο λάδι της καλέντουλας βοηθά ιδιαίτερα στη θεραπεία ήπιων δερματικών ερεθισμών που οφείλονται στον κρύο αέρα και στις απότομες εναλλαγές της θερμοκρασίας. Bοηθάει, επίσης, στην καταπράυνση του ερεθισμένου δέρματος, επουλώνει τσιμπήματα, κοψίματα και πληγές. Aποτελεί εξαιρετική βάση για κρέμες, φυτικές αλοιφές, λοσιόν και πολλά άλλα φυσικά καλλυντικά. Mπορεί να εφαρμοστεί απευθείας στο δέρμα και θεωρείται ιδανικό λάδι για όλα τα μασάζ αρωματοθεραπείας, καθώς αποτελεί άριστο φορέα που επιδέχεται την προσθήκη αιθέριων ελαίων. Eίναι κατάλληλο για όλους τους τύπους δέρματος, αλλά ιδιαίτερα ενδείκνυται για ξηρές, πολύ ξηρές και ευαίσθητες επιδερμίδες. Tέλος, μπορεί να χρησιμοποιηθεί και ως βρεφικό λάδι.\nΤο βούτυρο καριτέ «φυλάσσει» μέσα του 5 διαφορετικά και πολύτιμα φυτικά λιπαρά οξέα,τα οποία και κατακλύζουν το 90% της σύνθεσης του! Τα ευεργετικά αυτά οξέα, χωρίζονται σε στεατικά (Stearic Acid) και ελαϊκά (Oleic Acid) λιπαρά.Αυτή ακριβώς η υψηλή σύνθεση του σε λιπαρά φυτικής σύστασης, δίνει στο βούτυρο καριτέ εξαιρετικές ενυδατικές ιδιότητες. Κυρίως το βούτυρο καριτέ προφυλάσσει και αυξάνει την ελαστικότητα του δέρματος –προσόν ανεκτίμητο για καλλυντικό. Προστατεύει το δέρμα από τις εξωτερικές βλαβερές επιθέσεις, από το κάπνισμα, την ηλιακή ακτινοβολία και τη ρύπανση, χάρη στην παρόμοια δράση του με το πράσινο τσάι! Χαρακτηριστικό είναι, ότι από τις 10 φαινολικές ουσίες που περιέχει το Βούτυρο Καριτέ, οι 7 είναι Κατεχίνες (catechins) οι οποίες εντοπίζονται και στο Πράσινο Τσάι.Οι κατεχίνες εκτός από την σύσφιξη και την αναζωογόνηση που προσφέρουν είναι πλέον γνωστό ότι είναι εξαιρετικά αντιγηραντικές, καθώς καταπολεμούν τις ελεύθερες ρίζες. To Βούτυρο Καριτε είναι εμπλουτισμένο με βιταμίνες Ε και Α, γνωστές για την εξασφαλισμένη γήρανση που προσφέρουν. Σύμφωνα μάλιστα με τις τελευταίες έρευνες στον τομέα της αντιγήρανσης, η βιταμίνη Α ιδικά σε συνδυασμό με τη βιταμίνη Ε είναι η μόνη που όχι μόνο μπορεί να σταματήσει τον χρόνο, αλλά και να τον γυρίσει πίσω . Οι βιταμίνες Α και Ε λοιπόν, έχουν αντιμικροβιακή δράση και είναι πολύτιμοι σύμμαχοι της επιδερμίδας στην αντιμετώπιση ερεθισμών, μολύνσεων και εκζεμάτων.\nΉταν γνωστό ως Υπερικό στην Αρχαία Ελλάδα, στη νεότερη Ελλάδα είναι γνωστό ως βαλσαμόχορτο ή σπαθόχορτο, Υπερικός ή Βάλσαμο και στην ξένη (αγγλική) βιβλιογραφία αναφέρεται ως St. John's wort. Τα φύλλα αυτού του φυτού είναι φωτεινά κίτρινα-πορτοκαλί. Τα πέταλα, συνήθως κίτρινα-πορτοκαλί.Στην αρχαιότητα το χρησιμοποιούσαν ως επουλωτικό στις πληγές που γίνονταν από τα σπαθιά, για αυτό κι η ονομασία του σπαθόχορτο.Το Βαλσαμέλαιο είναι επουλωτικό και αντιφλεγμονώδες είτε σαν λάδι είτε σανλοσιόν. Επιταχύνει την επούλωση τραυμάτων, μωλώπων, κιρσών, ελαφρών εγκαυμάτων και ηλιακών εγκαυμάτων. Χρησιμοποιείται κατά κόρον στις καλλυντικές κρέμες λόγω των ιδιοτήτων του.


Beauty Archives - Mole Pharmacy\nΠώς θα απαλλαγείτε από την κυτταρίτιδα!\nTo καλοκαίρι πλησιάζει και οι προετοιμασίες για την παραλία έχουν ξεκινήσει! Σίγουρα η κυτταρίτιδα απασχολεί πολλές γυναίκες και δεν είναι το αγαπημένο θέμα συζήτησης κανενός! Τα καλά,όμως, νέα είναι πως γνωρίζοντας τι ακριβώς είναι η κυτταρίτιδα και ακολουθώντας τα…\nΣυμβουλές για τη σωστή συντήρηση των καλλυντικών!\nΠόσο κρατάει η μάσκαρά σας αφού την ανοίξετε και πώς πρέπει να καθαρίζετε τα πινέλα σας; Τελικά, τα καλλυντικά έχουν ημερομηνία λήξης; Επάνω στα περισσότερα είδη καλλυντικών (μάσκαρα, lipgloss, foundation κλπ) συνήθως δεν αναγράφεται κάποια ημερομηνία λήξης! Αυτό ,όμως,…\nΣυμβουλές για δέρμα χωρίς ακμή!\nΌλοι θέλουμε να έχουμε καθαρό και λαμπερό δέρμα! Όμως, τα ποσοστά εμφάνισης ακμής όλο και αυξάνονται, ειδικά στους ενήλικες! Τι λάθη κάνουμε ,λοιπόν, και υποφέρουμε από σπυράκια ακόμη και μετά την εφηβεία; Ακολουθήστε τις παρακάτω απλές συμβουλές που ετοίμασαν…\nΒιταμίνη C, ένα θαυματουργό συστατικό για το δέρμα!\nΘέλετε λαμπερό, καθαρό και σφριγηλό δέρμα; Υπάρχει ένα συστατικό που μπορεί να σας προσφέρει όλα αυτά! H βιταμίνη C! Πρόκειται για ένα πανίσχυρο αντιοξειδωτικό που βοηθά στη μείωση της φλεγμονής του δέρματος και προάγει την παραγωγή κολλαγόνου! Συνήθως τη…\nPremium προϊόντα περιποίησης με βιταμίνη C\nΣυμβουλές ομορφιάς για το Χριστουγεννιάτικο πάρτυ!\nΕίτε θα περάσετε τα Χριστούγεννα στο σπίτι μαζί με όλη την οικογένεια και τους συγγενείς, είτε είστε έτοιμοι για κάποιο glamorous πάρτυ, σίγουρα όλοι θέλετε να λάμπετε αυτές τις ημέρες! Οι beauty experts του ΜOLE ετοίμασαν για εσάς τα…\nΠροϊόντα για να λάμψετε τα Χριστούγεννα!\n5 τρόποι για να προστατέψεις το δέρμα σου από το κρύο!\nΞηρά χέρια, σκασμένα χείλη και δέρμα που «τραβά»; Αν αυτή είναι η τυπική εικόνα του δέρματός σας κάθε χειμώνα όταν η θερμοκρασία πέφτει, τότε πρέπει να φροντίσετε το δέρμα σας λίγο παραπάνω. Διαβάστε στη συνέχεια τις top 5 πρακτικές…\nΧειμερινό skincare για υγιές δέρμα!


Λείπει το όνειρο, το φως και το δοξάρι...\nKάνουν μεγάλο λάθος, αν νομίζουν μερικοί ότι η έλλειψη διαφάνειας και η διαφθορά δεν είναι οικονομικά θέματα. Βεβαίως και είναι. Ακόμη όμως και αν περιοριστούμε στο στενό χώρο της δημοσιογραφίας, οι οικονομικές παρενέργειες δεν είναι καθόλου ασήμαντες. Όχι μόνο γιατί μέσα από πολυθεσίες στο δημόσιο και από δήθεν υπηρεσίες που προσφέρονται σε ιδιωτικές εταιρίες, σπαταλούνται μεγάλα ποσά που θα μπορούσαν να επενδυθούν για παραγωγικούς σκοπούς. Ούτε ίσως για τις πολλές παρενέργειες που προκαλούνται στην ποιότητα και την εγκυρότητα της δημοσιογραφίας. Αλλά κυρίως, για το παράδειγμα που δίδεται στον υπόλοιπο κόσμο!\nΑς φανταστούμε πώς αισθάνεται ο άνεργος στη ναυπηγοεπισκευαστική ζώνη του Περάματος ή ο αγρότης που έχει αποκλείσει με το τρακτέρ του τα Τέμπη ή επίσης ο υπάλληλος των 700 ευρώ, όταν ακούει:\nΓια δημοσιογράφους αργόμισθους-πολυθεσίτες, που φυσικά γράφουν «κατά παραγγελία».\nΓια υπουργούς και επιχειρηματίες και λοιπούς «επωνύμους» που δεν τους «αγγίζει» τίποτα και κανένας, ακόμη και αν έχουν πράξει τα πάντα.\nΓια δημοσιογράφους που έχουν οδηγούς, «φουσκωτούς», «περιβάλλον» και που τα χλιδάτα σπίτια τους παρουσιάζονται στα διάφορα περιοδικά που κάνουν κουτσομπολιό ή  έστω  life style.\nΚαι φυσικά το πρόβλημα ούτε ξεκίνησε, αλλά ούτε και περιορίζεται στο χώρο της δημοσιογραφίας: το όραμα πλέον του μέσου Έλληνα είναι να βολευτεί δια της «πλαγίας οδού».\nΚαι αν μεν τα καταφέρει, έχει καλώς. Αν όχι, αισθάνεται αδικημένος και αρχίζει υπόγειο πόλεμο εναντίον όσων τα κατάφεραν. Και τέλος, αν κάποιος δεν θέλει να συμμετάσχει σ αυτό το παιχνίδι  ως νεώτερος μαθητής της διδασκαλίας του Σωκράτη  τότε μάλλον θα πρέπει να κάνει αίτηση αλλαγής υπηκοότητας, γιατί κάτι τέτοια δεν τα σηκώνει η Ελλάδα των Ολυμπιακών Αγώνων...\nΚάτω από αυτές τις συνθήκες, είναι αδύνατον για την όποια κυβέρνηση να περάσει τα απαραίτητα για την ουσιαστική ανάπτυξη της χώρας μηνύματα: όπως για θυσίες, προκειμένου να περιοριστούν τα ελλείμματα, για αναγκαίες υποχωρήσεις, προκειμένου να επιλυθεί το ασφαλιστικό, για αναδιάρθρωση της αγροτικής παραγωγής, προκειμένου να επιβιώσει η ύπαιθρος, κ.λπ.\nΠώς να εμπνεύσεις έναν λαό, πώς να θέσεις στόχους και να εμφυσήσεις οράματα, όταν η αξιοπιστία του συστήματος είναι οριακή; Πώς να δημιουργήσεις εθνική συνείδηση για την επόμενη ημέρα;\nΠώς να εκμεταλλευτείς το κλίμα ανάτασης που δημιουργήθηκε πέρυσι και τα μηνύματα που προέκυψαν από τους Ολυμπιακούς Αγώνες και από το ευρωπαϊκό πρωτάθλημα ποδοσφαίρου;\nΟι κυβερνητικές θέσεις είναι γνωστές, εδώ και πολύ καιρό, για τα θέματα της διαφάνειας και της διαφθοράς. Αναγνωρίζει με σαφήνεια το μέγεθος του προβλήματος, πλην όμως κατά το πρώτο έτος της διακυβέρνησής της, πολύ λίγα πράγματα έκανε προς αυτή την κατεύθυνση (σωστή ενέργεια η κατάργηση του μαθηματικού τύπου στον τρόπο ανάθεσης των δημόσιων έργων), πέρα από τον αμφιβόλου αποτελεσματικότητας νόμο για το «βασικό μέτοχο». Και σε κάθε περίπτωση, δεν αρκεί στον πολίτη να εξαλειφθεί η διαφθορά που γίνεται στα «μεγάλα σαλόνια»: θα πρέπει να εξαλειφθεί και η διαφθορά που συμβαίνει γύρω του... Από την άλλη πλευρά  επειδή ευθύνες δεν έχει μόνο η κυβέρνηση  θα πρέπει και οι ίδιοι οι φορείς των θεσμών να δουλέψουν με μεγαλύτερο ζήλο προς τον περιορισμό των φαινομένων αυτών, αφού μέχρι τώρα η αντιμετώπιση των πολύ γνωστών αυτών προβλημάτων, ήταν πλημμελής.\nΥΓ: Θυμάται άραγε κάποιος τη συνέχεια του θέματος των εκβιασμών που ασκούσαν δημοσιογράφοι και των ερευνών που θα γίνονταν προς αυτή την κατεύθυνση; Το θέμα που τόσο πολύ είχε απασχολήσει την κοινή γνώμη πριν από ένα χρόνο, έλαβε και αυτό τη θέση του στο χρονοντούλαπο της ιστορίας!


Με φορείς του τουρισμού στα Σύβοτα η Γιάννα Αγγελοπούλου • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΜε φορείς του τουρισμού στα Σύβοτα η Γιάννα Αγγελοπούλου\nΜε τις συναντήσεις που είχε στα Σύβοτα ολοκλήρωσε την επίσκεψή της στο Νομό Θεσπρωτίας η Πρόεδρος της επιτροπής «Ελλάδα 2021» Γιάννα Αγγελοπούλου.\nΣτα Σύβοτα η κ. Αγγελοπούλου συναντήθηκε με επιχειρηματίες της περιοχής, κυρίως του τουριστικού κλάδου και συζήτησε τις προοπτικές της περιοχής.\nΗ ίδια εξήρε την φυσική ομορφιά του τόπου τονίζοντας τις τεράστιες δυνατότητες που έχει ενώ άκουσε τους προβληματισμούς όλων για τις συνέπειες που αφήνει η πανδημία τόσο στην κοινωνία όσο και στην οικονομία.\nΗ Πρόεδρος της Επιτροπής έδειξε να γνωρίζει καλά την περιοχή των Συβότων και τα συγκριτικά της πλεονεκτήματα καθώς την είχε επισκεφθεί στο παρελθόν και είχε μάλιστα τις καλύτερες αναμνήσεις.\nΝωρίτερα η κ. Αγγελοπούλου είχε επισκεφθεί το Δημαρχείο Ηγουμενίτσας όπου συναντήθηκε με φορείς της αυτοδιοίκησης και έκανε γνωστό ότι η επιτροπή «Ελλάδα 2021» μπορεί να χρηματοδοτήσει κάποιες από τις προτάσεις των φορέων που θα εντάξει στο πρόγραμμά της.\nΗ ίδια είχε την δυνατότητα να συναντηθεί και να συνομιλήσει με αθλητές του Ναυταθλητικού Ομίλου Ηγουμενίτσας σημειώνοντας πως η πειθαρχία, η ομαδική δουλειά, οι στόχοι, η επιμονή και η υπομονή που δείχνουν οι κωπηλάτες, είναι αυτά που χρειάζεται ο τόπος.\n, τονίζοντας ότι “δεν είναι σημαντικές μόνο οι επιτυχίες αλλά και η προσπάθεια”.\nΗ κ. Αγγελοπούλου στην περιοδεία της στην Ηγουμενίτσα, συναντήθηκε με την Ολυμπιονίκη του ΔΝΟΗ Αλεξάνδρα Τσιάβου και τον παγκόσμιο πρωταθλητή Απόστολος Γκουντούλα, καθώς και τον προπονητή τους Κωνσταντίνο Κιτσάτη.\nΜέγα σκάνδαλο με τις δηλώσεις του ΟΣΔΕ\nΕπισκέψεις που… βάζουν ιδέες!\nΥποχρεωτικός εμβολιασμός, εντός της ημέρας οι τελικές ρυθμίσεις\nΑντικατάσταση φωτισμού στο Δήμο Αρταίων\nΌχι του Δημοτικού Συμβουλίου Άρτας στο πλωτό φωτοβολταικό


Δεν πιστεύει στο NXT ο Vince McMahon; - Rings of Pain - WWE News, TNA News, PPV Results, Wrestling News, UFC News in Greek and more\nHome > WWENEWS > Δεν πιστεύει στο NXT ο Vince McMahon;\nΔεν πιστεύει στο NXT ο Vince McMahon;\nΠαρά την απήχηση του στο WWE Universe και στην εξαγωγή σημαντικών ταλέντων, το NXT δεν φαίνεται να έχει ενθουσιάσει τον ιδιοκτήτη της μεγάλης εταιρίας, Vince McMahon.\nΣύμφωνα με το GiveMeSport.com, το μεγάλο αφεντικό του WWE θεωρεί ότι το NXT δεν διαθέτει μεγάλους "stars" και ότι δεν φέρνει στην εταιρία τα οικονομικά κέρδη που εκείνος θα ήθελε.\nΤο site αναφέρει μάλιστα ως χαρακτηριστικό παράδειγμα την περίπτωση του Tyler Breeze, ο οποίος ήρθε στο WWE από το NXT και δεν έχει πάρει το push το οποίο δέχτηκαν οι προηγούμενοι Superstars που μεταπήδησαν από τo ΝΧΤ στο κυρίως ρόστερ, όπως ο Kevin Owens και ο Neville.\nΜάλιστα, σύμφωνα με τις πληροφορίες του GiveMeSport.com, αυτός είναι ο λόγος για τον οποίο πολλοί παλαιστές του NXT δείχνουν διστακτικοί στον ερχομό τους στο NXT, καθώς φοβούνται πως θα έχουν την ίδια αντιμετώπιση με τον Tyler Breeze.\nΑναρτήθηκε από Θοδωρής Τζίβας Πέτροβας στις 3/10/2016 04:17:00 μ.μ.\nItem Reviewed: Δεν πιστεύει στο NXT ο Vince McMahon; Description: Rating: 5 Reviewed By: Θοδωρής Τζίβας Πέτροβας


DODEKANISOS SEAWAYS - ΝΑΥΤΙΛΙΑΚΗ ΕΤΑΙΡΕΙΑ - ΤΑΞΙΔΙΩΤΙΚΟΣ ΟΔΗΓΟΣ - ΚΑΣΤΕΛΟΡΙΖΟ\nΑΡΧΙΚΗ ΣΕΛΙΔΑ > ΤΑΞΙΔΙΩΤΙΚΟΣ ΟΔΗΓΟΣ > ΚΑΣΤΕΛΟΡΙΖΟ >\nΈκταση 9 τετ. χλμ Πληθυσμός 403 κάτοικοι\nΗ Μεγίστη, γνωστότερη με την ονομασία Καστελόριζο, αποτελεί το νοτιανατολικότερο άκρο της Ευρώπης. Απέχει από τις Τουρκικές Ακτές μόλις 2 ναυτικά μίλια. Το επίσημο όνομά του, Μεγίστη, το πήρε, σύμφωνα με την επικρατέστερη εκδοχή, λόγω του ότι είναι το μεγαλύτερο από ένα σύμπλεγμα δεκατεσσάρων μικρών νησιών με πιο γνωστή τη Ρω. Το όνομα Καστελόριζο είναι δυτικής προέλευσης και σημαίνει κόκκινο φρούριο. Από τα αρχαιολογικά ευρήματα συμπεραίνουμε ότι το νησί κατοικείται από τους πανάρχαιους χρόνους. Αποικίστηκε από τα φύλα των Δωριέων, καταλήφθηκε από τους Πέρσες και από τον 4ο αι. π.Χ. αποτελεί τμήμα του ροδιακού κράτους. Ναυτική ακμή του μαρτυρείται στα μεσαιωνικά χρόνια. Στα χρόνια της Ιπποτοκρατίας ανήκει στο κράτος των Ιπποτών της Ρόδου. Το 1523 περιέρχεται στους Τούρκους και ανήκει στα δώδεκα προνομιούχα νησιά του Αρχιπελάγους. Παίρνει μέρος στην επανάσταση του 1821 για να επανέλθει στην τουρκική κυριαρχία. Στα χρόνια του Α΄ Παγκοσμίου Πολέμου περιέρχεται στους Γάλλους και στη συνέχεια στους Ιταλούς. Κατά τη διάρκεια των δύο παγκοσμίων πολέμων το νησί βομβαρδίζεται και υφίσταται μεγάλες καταστροφές, με αποτέλεσμα το μεγάλο μέρος των κατοίκων του να μεταναστεύσει σε άλλους τόπους, ιδίως στην Αυστραλία. Το 1948 ενώνεται με την Ελλάδα.\nΑκρόπολη: Υπολογίζεται πως κτίστηκε τον 4ο αιώνα π.Χ. Το κάστρο αυτό έδωσε το όνομα στο νησί (Castello Rosso = κόκκινο κάστρο). Δίπλα στα ερείπια βρίσκεται χαμάμ και ανεμόμυλος. Στην ίδια θέση οικοδομήθηκε και το ιπποτικό, από το οποίο σώζεται ένας πύργος και ο εξωτερικός προμαχώνας, όπου στεγάζεται το Μουσείο.\n«Βίγλα» (4ος π.Χ. αιώνας): Στην ορεινή τοποθεσία του Αγίου Ιωάννη με απομεινάρια από πατητήρια, αρχαίο νεκροταφείο, ογκώδεις κατεργασμένους λίθους και άλλα ευρήματα.\nΑρχαιολογικός χώρος(4ος π.Χ. αιώνας): Στο οροπέδιο του Αγίου Γεωργίου του Βουνού.\nΚάστρο (δυτικά της πόλης -4ος αι. π.Χ. ή Ελληνιστική περίοδος): Χτισμένο σε ύψωμα με εντοιχισμένες δυο αναθηματικές επιγραφές (2ος αι. π.Χ.) των Ροδίων στρατιωτικών-διοικητών «επιστατών».\nΛυκιακός Τάφος (ανατολικά του λιμανιού-4ος αι. π.Χ. ή Ελληνιστική περίοδος): Χτισμένος σε ύψος 30μ από τη στάθμη της θάλασσας με ύψος 3μ και πλάτος 2,70μ.\nΆγιος Γεώργιος του Βουνού: Χτισμένος σε ύψωμα, μοιάζει με κάστρο και συνδέεται με το λιμάνι με 315 σκαλοπάτια. Το καθολικό ανακαινίστηκε το 1759 από τον Όσιο Άνθιμο Κουρούκλη εκ Κεφαλληνίας. Μέσα στην εκκλησία υπάρχει τρύπα που οδηγεί σε σπήλαιο - κατακόμβη με πηγή και τοιχογραφία του Αγίου Χαραλάμπους στο βάθος. Δίπλα βρίσκεται και ο Άγιος Ιωάννης του Βουνού.\nΟι σημαντικότερες επισκέψιμες εκκλησίες και μοναστήρια του νησιού είναι:\nΟ καθεδρικός ναός των Αγίων Κωνσταντίνου και Ελένης (Χωράφια-1835), η Παναγιά, ο Άγιος Σπυρίδωνας και ο Άγιος Γεώργιος του Λουκά (Χωράφια), ο Άγιος Σάββας (Μικρός Νίφτης), η Αγία Παρασκευή (Μαντράκι), ο δισυπόστατος ναΐσκος των Αγίου Νικολάου και Δημητρίου (Μάστρο), ο Πανορμίτης του Νικολέττου (στο δρόμο της Αυλωνιάς), ο Άγιος Γεώργιος, ο Άγιος Μερκούριος και εντός του ο Άγιος Φανούριος (Πηγάδι), ο Άγιος Στέφανος (ακρωτήρι Αγ. Στεφάνου), ο Άγιος Γεώργιος (Νησί), ο Άγιος Γεώργιος (στη Ρω), η Παναγιά, ο Άγιος Παντελεήμονας, ο Άγιος Γεώργιος, η Αγία Μαρίνα, η Αγία Παρασκευή, οι Άγιοι Ανάργυροι και ο Άγιος Νικόλαος στο Παλαιόκαστρο, ο Προφήτης Ηλίας και η Αγία Τριάδα (Λόφος).\nΔιαχρονικό Μουσείο Μεγίστης - Καστελορίζου (σε διατηρητέο μνημείο στο Κάστρο): Στην εσωτερική αυλή υπάρχει τουρκική βρύση και τμήματα παλαιοχριστιανικών και βυζαντινών γλυπτών. Στις αίθουσες του ισογείου υπάρχουν γλυπτά από παλαιοχριστιανικές βασιλικές, αμφορείς από το βυθό, πέτρινες άγκυρες, παραδοσιακή στολή και εξοπλισμός του δύτη, παλιό σκάφανδρο και ο ιστορικός Φάρος της Στρογγυλής. Στον πρώτο όροφο εκτίθενται αρχαία ευρήματα, αντικείμενα παλαιοχριστιανικής και βυζαντινής περιόδου, αποτοιχισμένες τοιχογραφίες της εκκλησίας του Αγίου Νικολάου του 17ου αιώνα, φορητές εικόνες διάφορα εκκλησιαστικά είδη, σχέδια και φωτογραφίες μεταβυζαντινών ναών. Υπάρχουν, τέλος, παραδοσιακές φορεσιές κεντήματα και είδη λαϊκής τέχνης.\nΤζαμί (υπό ανακαίνιση): Πρόκειται να στεγάσει την ιστορική συλλογή της νεότερης ιστορίας του νησιού.\nΟ μόνος οικισμός και πρωτεύουσα είναι το Καστελόριζο με παραδοσιακά αρχοντόσπιτα νεοκλασικού τύπου διώροφα ή τριώροφα, λευκά ή χρωματιστά, που απλώνονται κατά μήκος της ακτογραμμής, μπροστά από τον κόκκινο βράχο.\nΑξιόλογα δημόσια κτήρια και μνημεία: Το Δημαρχείο (περιοχή Κάβος) και η Νέα Αγορά είναι δυο αρχιτεκτονικά κοσμήματα με καμάρες, έργα ιταλοκρατίας, το τζαμί (18ος αι.), η «Σαντραπεία Αστική Σχολή» (1903 - δίπλα στο Ναό Αγ. Κωνσταντίνου και Ελένης) το σπουδαιότερο εκπαιδευτικό ίδρυμα του νησιού, το Εντευκτήριο (περιοχή Αγίου Γεωργίου του Πηγαδιού), όπου στεγαζόταν το νηπιαγωγείο στις αρχές του 20ου αιώνα. Η προτομή της Κυράς της Ρω (πλατεία Χωραφιών) που κατόρθωσε να κατοικήσει και να κρατήσει ελληνικό το ομώνυμο νησί, η προτομή του ήρωα Νικολάου Σάββα (Κάβος) και το μνημείο των αγνώστων στρατιωτών (Λιμάνι).\nΘρησκευτικά και λαϊκά έθιμα της Μεγάλης Εβδομάδας: Τριήμερο γλέντι μετά την Ανάσταση με ζωντανή μουσική, χορούς και τραγούδια. Την Κυριακή του Πάσχα γίνεται ανάγνωση των Ευαγγελίων σε διάφορες γλώσσες, χορός από γυναίκες με βιολιά στο προαύλιο της Εκκλησίας των Αγίων Κωνσταντίνου και Ελένης με τοπικά τραγούδια του Πάσχα και προσφορά γλυκών και σουμάδας.\nΆλλα σημαντικά πανηγύρια και δρώμενα: Αγίων Κωνσταντίνου και Ελένης (21/5), την ημέρα της Κοίμησης της Θεοτόκου (15/8) τελείται πανηγυρική Θεία Λειτουργία και λιτάνευση της εικόνας, της Αγίας Παρασκευής (26/7) και την Παραμονή της Κοίμησης (14/8) τα παιδιά ανάβουν φωτιές και πηδούν πάνω από αυτές. Την παραμονή της γιορτής του Προφήτη Ηλία (19/7), οι κάτοικοι πέφτουν με τα ρούχα στη θάλασσα, ενώ την Καθαρά Δευτέρα και την Πρωτομαγιά υπάρχει διασκέδαση με φαγητό και ποτό στα βουνά, ενώ των Αγίων Θεοφανίων (6/1) οι νέοι πέφτουν στη θάλασσα για να πιάσουν τον Σταυρό που ρίχνει ο παπάς.\nΤα παραδοσιακά προϊόντα του νησιού είναι οι ρεβυθοκεφτέδες, κατσίκι γεμιστό με ψίχα ψωμιού, το πιλάφι του γάμου, τα «στραβά» γλυκά, ο χαλβάς του κουταλιού, τα «κατουμάρια», το συκαλάκι του κουταλιού, τα λαζαράκια, οι κουλουρίτσες και η σουμάδα.


Με αυτογκόλ ο Ηρακλής 1-0 τη Λάρισα | Αθλητισμός | Ελευθεροτυπία\nenet.gr, 19:15 Σάββατο 18 Σεπτεμβρίου 2010\nΜε αυτογκόλ ο Ηρακλής 1-0 τη Λάρισα\nΤελευταία ενημέρωση: 22:35 Σάββατο 18 Σεπτεμβρίου 2010\nΘεσσαλονίκη, Σάββατο 18 Σεπτεμβρίου 2010\nΟ Ηρακλής κέρδισε στο «Καυταντζόγλειο» τη Λάρισα 1-0, πέτυχε τη δεύτερη νίκη του στο πρωτάθλημα και παραμένει αήττητος. Το ματς κρίθηκε με αυτογκόλ του Κουζέν στο 29ο λεπτό. Πρώτη ήττα για τη Λάρισα που από το 83’ αγωνίστηκε με δέκα (κόκκινη ο Ταυλαρίδης), στο παρθενικό εκτός έδρας παιχνίδι της τη φετινή σεζόν, ενώ φωνάζει για πέναλτι που δεν της δόθηκε στο 82'. Κόκκινη και για τον Πίτου Γκαρσία στο 92’.\nΗ Λάρισα ήταν η ομάδα που κέρδισε τις εντυπώσεις στο πρώτο ημίχρονο, όμως ο Ηρακλής ήταν αυτός που σκόραρε έστω και με αυτογκόλ του Κουζέν. Οι «βυσσινί» είχαν τον έλεγχο στο μεγαλύτερο διάστημα και η παρουσία τους ήταν σαφώς καλύτερη από αυτή του «γηραιού», που δεν μπορούσε να βρει ρυθμό. Οι φιλοξενούμενοι ήταν αυτοί που είχαν τις ευκαιρίες, όμως στάθηκαν άτυχοι στη φάση του 29ου λεπτού οπότε και ο Κουζέν έστειλε την μπάλα στα δίχτυα της ομάδας του.\nΣτο δεύτερο μέρος το σκηνικό δεν άλλαξε, καθώς η Λάρισα πίεσε ψάχνοντας την ισοφάριση, ενώ ο Ηρακλής οπισθοχώρησε θέλοντας να διατηρήσει τα κεκτημένα και προσπάθησε να απειλήσει με αντεπιθέσεις. Οι φιλοξενούμενοι στάθηκαν άτυχοι στην τελική προσπάθεια, ενώ βρήκαν απέναντί τους τον Ελευθερόπουλο, ο οποίος είχε καθοριστική συμβολή στην κατάκτηση της νίκης από τον «γηραιό». Η Λάρισα διαμαρτύρεται για τον μη καταλογισμό πέναλτι σε ανατροπή του Μπλάζεκ από το Χοσέμι στο 82’, ενώ ένα λεπτό αργότερα έμεινε με δέκα λόγω αποβολής του Ταυλαρίδη.\n9’ Ο Κουζέν μπήκε στην περιοχή των γηπεδούχων από αριστερά,\nεπιχείρησε το διαγώνιο σουτ, αλλά ο Ελευθερόπουλος έδιωξε την\n23’ Ο Κανόμπιο έβγαλε τη σέντρα από αριστερά, ο Κουζέν πήρε την κεφαλιά, αλλά η μπάλα πέρασε δίπλα από το αριστερό δοκάρι του Ελευθερόπουλου.\n26’ Ο Κανόμπιο εκτέλεσε απευθείας φάουλ από πλεονεκτική θέση, όμως ο Ελευθερόπουλος ήταν σε ετοιμότητα, έπεσε στην αριστερή του γωνία και έδιωξε την μπάλα κόρνερ.\n29’ ΓΚΟΛ (1-0). Ο Λίμα εκτέλεσε φάουλ από αριστερά στην περιοχή και ο Κουζέν στην προσπάθειά του να απομακρύνει την μπάλα την έστειλε στα δίχτυα της ομάδας του.\n56' Απ’ ευθείας εκτέλεση φάουλ του Κανόμπιο, ο Ελευθερόπουλος έδιωξε με γροθιές.\n65' Κόρνερ του Κανόμπιο ψηλοκρεμαστή κεφαλιά του Νταμπίζα, όμως ο Ελευθερόπουλος έδιωξε εντυπωσιακά σε νέο κόρνερ.\n73' Σέντρα του Μακίνουα, κεφαλιά του Μπλάζεκ από το σημείο του πέναλτι, όμως η μπάλα πέρασε ελάχιστα άουτ.\n82' Ο Χοσέμι ανέτρεψε τον Μπλάζεκ, όμως ο διαιτητής δεν καταλόγισε το πέναλτι υπέρ της Λάρισας.\n90' Ο Μακίνουα έχασε την ευκαιρία του αγώνα, καθώς βρέθηκε μόνος με τον Ελευθερόπουλο αλλά πλάσαρε άουτ από τα τρία μέτρα.\nΣΚΟΡΕΡ: 29’ αυτ. Κουζέν\nΔΙΑΙΤΗΤΗΣ: Χαραλαμπίδης (Καβάλα)\nΚΙΤΡΙΝΕΣ: Γιάκομπ-Βενετίδης, Μπλάζεκ\nΚΟΚΚΙΝΕΣ: 92’ Πίτου Γκαρδία-83’ Ταυλαρίδης (2η κίτρινη)\nΗΡΑΚΛΗΣ (Μαρίνος Ουζουνίδης): Ελευθερόπουλος, Αραμπατζής, Πάμπλο Λίμα, Κατσαμπής, Χοσέμι, Ντάνι, Παπαστεριανός, Κομπαγιάσι (75’ Στσοτ), Μάρα (59’ Πίτου Γκαρσία), Σίσιτς (89’ Ματέους), Ιάκομπ.\nΛΑΡΙΣΑ (Γιάννης Παπακώστας): Βιέρα, Βελάσκο (85’ Ταλ), Βενετίδης, Νταμπίζας, Ταυλαρίδης, Γκέρεμι (69’ Μακίνουα), Ρομέου, Μπλάζεκ, Μετίν (76’ Σίμιτς), Κανόμπιο, Κουζέν.\nΜαρίνος Ουζουνίδης: «Συγχαρητήρια στους παίκτες μου. Είναι σημαντικοί οι τρεις βαθμοί, ξέροντας πόσο πίσω είμαστε σε πολλά θέματα. Προσπαθήσαμε πάρα πολύ να κρατήσουμε το αποτέλεσμα, είχαμε μεγάλη πίεση και αντιμετωπίσαμε μία πολύ καλή ομάδα. Αυτό που μας ενδιαφέρει αυτή την περίοδο είναι το αποτέλεσμα. Σε περίπτωση που νικήσουμε και την Καβάλα θα έχουμε κάνει ένα πολύ καλό ξεκίνημα. Ευχαριστούμε τον κόσμο που πρέπει να ξέρει πως αυτά τα παιδιά υπερβάλουν τον εαυτό τους».\nΓιάννης Παπακώστας: «Όταν σε εκτός έδρας ματς δεν κινδυνεύεις, ο αντίπαλος δεν κάνει ευκαιρίες κι εσύ δημιουργείς, όχι μόνο ευκαιρίες, αλλά και πολλές προϋποθέσεις για γκολ και δεν τις μετουσιώνεις σε γκολ, αυτονόητο είναι ότι μπορεί και να μην πάρεις τίποτα. Υπεύθυνοι είμαστε εμείς, γιατί η ουσία είναι το γκολ. Θα έπρεπε μια από τις ενέργειες που κάναμε ειδικά στο ξεκίνημα να γίνει γκολ. Πρέπει να είμαστε πιο συγκεντρωμένοι. Δεν έχω παράπονο από τους παίκτες μου. Έκαναν μεγάλη προσπάθεια. Όμως, αυτό που δικαιούσαι πρέπει να το παίρνεις. Να το διεκδικείς πιο δυναμικά. Αυτό, όμως, είναι το ποδόσφαιρο.Θέλω να πω και κάτι άλλο. Δεν μπορώ να καταλάβω γιατί ο Δαλούκας είναι έξω. Ας τον φέρουν πάλι πίσω. Για δεύτερη φορά δεν δίνεται καθαρό πέναλτι. Στερείς την ομάδα από βαθμούς και δημιουργείς προβλήματα. Ας έρθει πίσω ο Δαλούκας να είναι όλοι μαζί».\n► Η ανακοίνωση του Πηλαδάκη


ΚΑΛΥΜΝΟΣ 4ΗΜ 20 - Ταξιδιωτικό Πρακτορείο - Vrakas Travel\nΚΑΛΥΜΝΟΣ 4ΗΜ 20\n1η ημέρα: ΠΕΙΡΑΙΑΣ – ΚΑΛΥΜΝΟΣ\nΣυγκέντρωση το μεσημέρι στο λιμάνι του Πειραιά. Επιβίβαση στο πλοίο και αναχώρηση στις 13:00,χρόνος ελεύθερος για να απολαύσετε το ταξίδι σας και τις ανέσεις του πλοίου. Άφιξη αργά το βράδυ στο λιμάνι της Καλύμνου, την όμορφη Πόθια, έναν οικισμό χτισμένο αμφιθεατρικά, μεταξύ δύο βουνών. Αναχώρηση για το ξενοδοχείο μας. Τακτοποίηση στα δωμάτια και διανυκτέρευση.\n2η ημέρα: ΠΟΘΙΑ-ΧΩΡΙΟ – ΠΑΝΟΡΜΟΣ – ΜΑΣΟΥΡΙ\nΑναχώρηση μετά το πρωινό μας για να ανακαλύψουμε το υπέροχο νησί ξεκινώντας από την Πόθια, πρωτεύουσα και λιμάνι της Καλύμνου, περιοχή χτισμένη στις αρχές του 1850. Στην Πόθια θα συναντήσουμε μεγάλη ποικιλία παραδοσιακών σπιτιών με έντονα στοιχεία νεοκλασικού ρυθμού. Θα έχουμε χρόνο να επισκεφθούμε το Δημοτικό Ναυτικό Μουσείο, το μοναδικό σπογγαλιευτικό μουσείο στην Ελλάδασυνδεδεμένο με την ναυτική παράδοση του νησιού και τις μεθόδους σπογγαλιείας ενώ θα θαυμάσουμε εκθέματα από ναυάγια αρχαίων πλοίων. Στον ίδιο χώρο λειτουργεί και το Λαογραφικό Μουσείο ενώ στο Αρχαιολογικό Μουσείο Καλύμνου υπάρχει μεγάλος αριθμός από αρχαία χάλκινα και μαρμάρινα γλυπτά, εργαλεία, αγγεία, όπλα και νομίσματα, τα οποία δείχνουν την εξέλιξη της Καλύμνου από τους προϊστορικούς ως του Βυζαντινούς χρόνους. Όποιος θέλει να γνωρίσει τη νησιωτική αστική αρχιτεκτονική της Καλύμνου, μπορεί να επισκεφτεί το αρχοντικό της οικογένειας Βουβάλη ενώ στην προκυμαία της Πόθιας βρίσκεται η εκκλησία «Μεταμόρφωσης του Σωτήρος»γνωστή για το μαρμάρινο τέμπλο της, το οποίο είναι φιλοτεχνημένο από τον σπουδαίο γλύπτη Γιαννούλη Χαλεπά. Κατόπιν στάση στο Χωριό (ή Χώρα), παλιά πρωτεύουσα του νησιού και απο εκεί για την εκκλησία της Παναγιάς της Κεχαριτωμένης με το περίφημο επιχρυσωμένο τέμπλο της. Συνεχίζουμε με την εκκλησία του Χριστού της Ιερουσαλήμ χτισμένη στα ερείπια του αρχαίου ναού του Δηλίου Απόλλωνα ο οποίος κατά την αρχαιότητα θεωρούνταν ώς ο προστάτης του νησιού. Διπλά ακριβώς από την εκκλησία του Χριστού της Ιερουσαλήμ υπάρχει το μικρό μοναστηράκι της Αγίας Σοφίας. Συνέχεια της διαδρομής μας ο γραφικός Πάνορμος, με τις πανέμορφες παραλίες, όπως το Καντούνι, τα Λινάρια και ο Πλατύς Γιαλός. Χρόνος ελεύθερος για μπάνιο και αναχώρηση για το Μασούρι, ένα από τα δημοφιλέστερα τουριστικά θέρετρα της Καλύμνου, όπου θα έχουμε χρόνο για το μεσημεριανό μας φαγητό. Επιστροφή στο ξενοδοχείο.Χρόνος ελεύθερος και το βράδυ προαιρετική έξοδο στην πόλη. Διανυκτέρευση.\n3η ημέρα: ΛΕΡΟΣ (Προαιρετική Εκδρομή)\nΠρωινό κα για σήμερα σας προτείνουμε μια μίνι κρουαζιέρα στην όμορφη ΛΕΡΟ. Με πλοίο από τη Καλύμνο θα αναχωρήσουμε για το Λακκί, το κεντρικό λιμάνι της Λέρου.Αφιξη και πρώτος μας σταθμός η Παναγιά Καβουράδενα χτισμένη μέσα στους βράχους. Στη συνέχεια θα επισκεφθούμε το Πολεμικό Μουσείο της Μερικιάς, το μοναδικό που έχει στεγαστεί σε αναστηλωμένο στρατιωτικό τούνελ-αποθήκη της Ιταλοκρατίας. Κατόπιν για Παναγιά του Κάστρου και Αγία Μαρίνα όπου θα έχουμε ελεύθερο χρόνο για καφέ. Ακολουθεί στάση στον Αλίντα και επίσκεψη στον πύργο Μπελένη, όπου στεγάζεται το Ιστορικό Μουσείο Λέρου και στη συνέχεια για το καθηλωτικής ομορφιάς εκκλησάκι του Αγίου Ισιδώρου, χτισμένο κυριολεκτικά μέσα στη θάλασσα και από εκεί για την Αγία Κιουρά, εικονογραφημένη εκκλησία από τους εξόριστους. Ελεύθερος χρόνος για μπάνιο στα γαλαζοπράσινα νερά και γεύμα στα τοπικά ταβερνάκια. Το βράδυ επιστροφή στο ξενοδοχείο μας. Διανυκτέρευση.\n4η ημέρα: ΒΛΥΧΑΔΙΑ – ΒΑΘΥ- ΠΕΙΡΑΙΑΣ( ΕΝ ΠΛΩ)\nΑναχώρηση μετά το πρωινό για προσκύνημα στον Άγιο Σάββα με την επιβλητική πανοραμική θέα πρός όλο το νησί.Κατόπιν προορισμό μας τα Βλυχάδιαένα μαγευτικό παραθαλάσσιο χωριό με δυο υπέροχες παραλίες και πολλές παραδοσιακές ταβέρνες που σίγουρα θα σας εντυπωσιάσουν. Εκεί θα επισκεφθούμε το ιδιωτικό Μουσείο Θαλασσίων Ευρημάτων Βαλσαμίδη. Τα ευρήματα, τα οποία προέρχονται από χιλιάδες καταδύσεις στις θάλασσες της γης, περιλαμβάνουν σχεδόν ότι μπορεί κανείς να συναντήσει στο βυθό. Μέρος του μουσείου είναι αφιερωμένο στο επάγγελμα της σπογγαλιείας και περιλαμβάνει όλα τα εργαλεία και τα σκάφανδρα που χρησιμοποιήθηκαν από δύτες (1872 – σήμερα). Σε μια πτέρυγα εκτίθενται ευρήματα του Α” και Β παγκοσμίου πολέμου όπως τορπίλες, κομμάτια από αεροπλάνα κ.α. Σε ειδικά διαμορφωμένο χώρο φυλάσσονται αμφορείς του 6ου, 4ου, 3ου και 2ου π.Χ. αιώνα. Επίσης, υπάρχει συλλογή από 2.000 περίπου φωτογραφίες σχετικές με την ιστορία και την παράδοση των σφουγγαράδων. Στη συνέχεια θα επισκεφτούμε την περιοχή Βαθύ, το μέρος με τη μεγαλύτερη και πιο γόνιμη κοιλάδα στο νησί και το μαγευτικό φυσικό φιόρδ, που σχηματίζεται στο λιμανάκι της Ρίνας. Χρόνος ελεύθερος για μπάνιο και μεσημεριανό φαγητό. Αργά το βράδυ επιβίβαση στο πλοίο, τακτοποίηση και διανυκτέρευση εν πλω.\n5η ημέρα: ΠΕΙΡΑΙΑΣ\nΆφιξη την επομενη το πρωι με τις καλύτερες αναμνήσεις.\nΠεριλαμβάνονται: Εισιτήρια πλοίου ΠΕΙΡΑΙΑ-ΚΑΛΥΜΝΟΣ-ΠΕΙΡΑΙΑ σε οικονομική θέση, μεταφορές & εκδρομές στη ΚΑΛΥΜΝΟ με τοπικό πουλμαν, 3 διανυκτερεύσεις σε επιλεγμένο ξενοδοχείο 3 πρωινά σε μπουφέ, φόρος διαμονής (άρθρο53 – v.4389/16),αρχηγός συνοδός , Ασφάλεια αστικής & επαγγελματικής ευθύνης ,ΦΠΑ\n*Η προαιρετικη εκδρομη στην Τέλενδο προπληρώνεται στο γραφείο μας.


Οι δέκα εντολές | MOVING DAY\nΑκολούθησε τους παρακάτω κανόνες και κάνε κι εσύ τη μετακόμιση… παιχνιδάκι!\nXώρισε τους χώρους ανά ζώνες. Ξεκίνα τη συσκευασία από τους χώρους που χρησιμοποιείς λιγότερο.\nΞεκαθάρισε με θάρρος, άσε πίσω ό,τι δε χρησιμοποιείς. Μια καλή ερώτηση στον εαυτό σου είναι: “Πόσο καιρό έχω να το χρησιμοποιήσω αυτό; Πόσο καιρό έχω να το φορέσω; Αν το έβλεπα σήμερα, θα το αγόραζα;” H μετακόμιση είναι πάντα μια καλή αφορμή να καθαρίσεις από τα περιττά και να βάλεις τάξη.\nHOW TO… BOX\nΒάλε τα βιβλία και τα πιο βαριά αντικείμενα σε μικρές κούτες και τα πιο ελαφριά αντικείμενα σε πιο μεγάλες. Σηματοδότησε τις κούτες με τις ειδικές αυτοκόλλητες ετικέτες του moving day και γράψε πάνω τον αριθμό τους. Ποια είναι, από πόσες συνολικά, του συγκεκριμένου χώρου π.χ. 2/10 (δύο από δέκα)\nΜη γεμίζεις βαλίτσες με ρούχα σε κρεμάστρες. Άσε εμάς να τα μεταφέρουμε με την κλειστή “ντουλάπα” του moving day.\nΜία μέρα πριν, άδειασε το ψυγείο και το βγάλτο από την πρίζα.\nΦρόντισε οι κούτες να μένουν στα δωμάτια από τα οποία προέρχονται, άσε το διάδρομο – έξοδο του σπιτιού καθαρό για να μπορούμε να περνάμε.\nΜην ποτίσεις για 3 μέρες τα φυτά για να μη λερώσουν με νερά αλλά και για να είναι πιο ελαφριές οι γλάστρες στη μεταφορά τους.\nAVOID ONE BY ONE\nΜη μεταφέρεις μόνος σου λίγα λίγα πράγματα τη φορά. Το λίγο λίγο δε μας βοηθάει αφού η μετακόμιση δε γίνεται οργανωμένα και ο νέος χώρος “κλείνει” από αντικείμενα που θα μας δυσκολέψουν μετά.\nΓια τα γυαλικά χρησιμοποίησε μικρές κούτες με βάρος όχι πάνω από 4-5 κιλά. Τύλιξε μεμονωμένα και σηματοδότησε με την ειδική αυτοκόλλητη ετικέτα ΕΥΘΡΑΥΣΤΟ του moving day και εμείς θα τους φερθούμε όπως πρέπει.\nΑν έχεις πίνακες ή έργα τέχνης αξίας που θέλουν ιδιαίτερη μεταχείριση, πέστο μας για να σου δώσουμε ειδικές οδηγίες για τη συσκευασία και την προστασία τους.\n2014, Moving Day, all rights reserved


Νέα μέτρα για διαδηλώσεις αποφασίστηκαν στο Υπ. Δικαιοσύνης (Βίντεο) | National Post Cyprus Νέα μέτρα για διαδηλώσεις αποφασίστηκαν στο Υπ. Δικαιοσύνης (Βίντεο) - National Post Cyprus\nΑρχική › Κοινωνία › Νέα μέτρα για διαδηλώσεις αποφασίστηκαν στο Υπ. Δικαιοσύνης (Βίντεο)\nΚοινωνία 31/08/2020, 12:13 μμ\nΝέα μέτρα για διαδηλώσεις αποφασίστηκαν στο Υπ. Δικαιοσύνης (Βίντεο)\nΔιαβάστε εδώ: Στο επίκεντρο σύσκεψης η πορεία κατά μάσκας, εμβολίων και μέτρων


Ιστορίες αστυνομικής τρέλας… | Μόλις ξύπνησα...\nPosted by: molisxypnisa on: 30/06/2011\nΗ χθεσινή μέρα με άφησε με έναν βραχνιασμένο λαιμό, με αδυναμία να κοιμηθώ πάνω από 5 ώρες, με οργή και με πείσμα. Αυτό που κάποτε ήταν προνόμιο των λίγων μετατράπηκε σε εμπειρία των πολλών. Η αστυνομική βία δηλαδή. Η πληρωμένη βία για συγκεκριμένους σκοπούς που ξεπερνούν τη λογική. Κάθε ένας από εμάς που κατεβήκαμε ειρηνικά στους δρόμους έχει να περιγράψει και μία ή περισσότερες ιστορίες-αποσπάσματα του ίδιου έργου. Αστυνομικοί να χτυπάνε ανυποψίαστους ή υποψιασμένους πολίτες, ενεργητικούς και παθητικούς διαδηλωτές, βίαιους και ειρηνικούς ανθρώπους.\nΜου το έλεγαν και δεν το πίστευα. Όταν έβλεπα να ρίχνουν χημικά πάνω μας χωρίς καμία αφορμή είχα μόλις πει στους διπλανούς μου, καθίστε, αφήστε τους να περάσουν, δεν κάνουμε τίποτα και δεν θα μας κάνουν τίποτα. Το κάψιμο στο δέρμα το νιώθω ακόμα, τα μάτια μου τσούζουν άμα ρίχνω νερό. Όταν ξαναβγήκα να διαδηλώσω ειρηνικά πριν να πέσει η νύχτα, πίστεψα πως θα εκτονώθηκαν τα ζώα με τις στολές, θα ηρεμούσαν και θα μας άφηναν να πάμε στο σύνταγμα, να τραγουδήσουμε, να συζητήσουμε, να γνωριστούμε και να βοηθήσουμε ανθρώπους που δεν ξέρουμε και παλεύουμε για κοινούς σκοπούς. Για Δημοκρατία και, εσχάτως, για Ελευθερία Λόγου και Κινήσεων.\nΧτες δεν υπήρχε Ελευθερία στην Αθήνα. Χτες η κυβέρνηση με τους πληρωμένους (από τους φορολογούμενους) μπράβους της, απέκλεισε το κέντρο, απαγόρευσε την κυκλοφορία και χτύπησε με δύναμη το γκλομπ της σε κεφάλια δικαίων και αδίκων. Χτες χάθηκε κάθε έννοια κοινής λογικής για την οποία τόσο μανιασμένα διατείνονται οι μνημονιακοί πολιτικοί και δημοσιογραφίσκοι τύπου Μανδραβέλη (παλαβός είναι και φαίνεται) για να μας πείσουν να πούμε «ναι, μπορείτε να μας χτυπάτε όσο θέλετε και να σας λέμε κι ευχαριστώ, μπορούμε να δουλεύουμε τσάμπα και να λέμε κι ευχαριστώ».\nΧτες εκτός από όλα όσα έχουν ήδη δει το φως της δημοσιότητας σε βίντεο και φωτογραφίες, η κρατική καταστολή έφτασε μέχρι τις παρυφές του συμβόλου της Δημοκρατίας. Ανεγκέφαλοι υπάλληλοι με χακί και μπλε στολές, καταδίωκαν τον κόσμο από την Αμαλίας έως τους στύλους του Ολυμπίου Διός αλλά δεν σταμάτησαν εκεί. Ελπίζαμε ότι θα σεβαστούν τους ξένους τουρίστες και τους γονείς με τα παιδάκια τους που αμέριμνοι έτρωγαν στην Διονυσίου Αεροπαγίτου. Ούτε κι οι τουρίστες περίμεναν αυτό που θα συμβεί. Είχαν βγάλει τις κάμερες και γελούσαν και τραβούσαν βίντεο. Όμως ποιος έχασε το μυαλό του για να το βρει μπάτσος;\nΣυνέχισαν να απωθούν τον κόσμο όσο πιο μακριά γινόταν από το Σύνταγμα (γιατί αυτός ήταν ο σκοπός τους) και άρχισαν να ρίχνουν χημικά στο δρόμο, στα εστιατόρια και στις καφετέριες, κόσμος αλλόφρων έτρεχε, οι τουρίστες ούρλιαζαν, δυο κινέζες έκλαιγαν με αναφιλητά αλλά δεν τους έφτανε αυτό. Ξαφνικά ήρθε το «ιππικό», μηχανές της Ομάδας Βίας της ΕΛΑΣ έκαναν την εμφάνισή τους και τρομοκρατούσαν κορνάροντας, κραδαίνοντας τα γκλομπ τους πάνω απ’ τα κεφάλια μας, πετούσαν τις μηχανές κάτω (μήπως αυτοί θα πληρώσουν τις ζημιές;) και χτυπούσαν όποιον έτρεχε να σωθεί, κλωτσούσαν κι έπαιρναν τις πέτρες που τους έριχναν οι πιο τολμηροί και πιο απηυδισμένοι, και τις πετούσαν στον απροστάτευτο κόσμο.\nΜέσα σε δυο λεπτά είχαν σπείρει τον πανικό, εκεί, κάτω από την Ακρόπολη, είχαν πετάξει επιδεικτικά δύο δακρυγόνα ΜΕΣΑ στο Μετρό της Ακρόπολης όπου ο κόσμος έτρεχε να σωθεί από την καταστρεπτική μανία τους. Εμείς τους χειροκροτούσαμε και πάλι, όπως αξίζει μόνο σε ηλίθιους να κάνεις. Και κάποιος από τη σκυλοπαρέα τους φώναξε: «για να μάθετε ρε να μας βρίζετε και να μας χτυπάτε», λες κι οι 500-1000 άνθρωποι που είχαν σαν όπλο μόνο τη φωνή τους, άλλο δεν είχαν να κάνουν παρά να χτυπούν γαϊδούρια χωρίς σαμάρι.\nΎστερα, έχοντας τελειώσει το καταστρεπτικό έργο τους αποχώρησαν για να χτυπήσουν αλλού, να κάνουν τους τσάμπα μάγκες με τις ασπίδες και τα χημικά τους. Τα μαγαζιά έκλειναν βιαστικά, οι τουρίστες έφευγαν τρέχοντας, εμείς αδυνατούσαμε να πιστεψουμε αυτό που συνέβη, στο σημείο που συνέβη.\nΞέρω, όλοι έχουν κάποια ακόμα ιστορία να διηγηθούν. Οι χιλιάδες του κόσμου που βρέθηκαν χθες στους δρόμους δεν ξεχνούν. Όταν θα έρθει η ώρα και θα έχουμε Ελευθερία και Δημοκρατία ξανά σε αυτή τη χώρα, οι πρώτοι που θα χάσουν τη δουλειά τους θα είναι αυτοί γιατί θα τους απολύσουμε. Μια Δημοκρατία πρέπει να προσλαμβάνει ανθρώπους που μπορούν να κάνουν τη δουλειά που τους αναθέτουν. Οι Σκύθες στον ίδιο τόπο πριν χιλιάδες χρόνια ηταν σκλάβοι, γιατί μόνο σκλάβοι αναλάμβαναν την αστυνόμευση, και μία από τις εργασίες τους ήταν να μαστιγώνουν όσους πολίτες ΔΕΝ είχαν πάει στην Εκκλησία του Δήμου. Σήμερα οι αντίστοιχοι Σκύθες μας μαστιγώνουν για να μην πάμε στη σημερινή Εκκλησία του Δήμου, στη λαϊκή Συνέλευση, στο Σύνταγμα και όπου αλλού χτυπά η καρδιά της Δημοκρατίας.\n2 Σχόλια to "Ιστορίες αστυνομικής τρέλας…"\n1 | nebula\n30/06/2011 στις 16:01\nΌλη αυτή η ιστορία δεν αφήνει κανένα μας να κοιμηθεί ήσυχα. Δεν μπορούμε πια να μιλάμε για απλούς διεκπεραιωτές εντολών…Είναι- ακόμα και γι’αυτούς που αρνιόνταν για χρόνια να φωνάξουν το σύνθημα «μπάτσοι, γουρούνια, δολοφόνοι» -υπ-άνθρωποι χωρίς συνείδηση.\nΣτους υπόλοιπους,καλό κουράγιο!\n2 | ΑΚΕ\n03/07/2011 στις 15:59\nΗ Τετάρτη ήταν….»μοναδική στο είδος της»\nκανείς δεν κοιμήθηκε και δεν κοιμάται ήσυχος….\nτο γυαλάκι έσπασε..\nΥΓ1: εξαιρετική μουσική επιλογή Nebula…


Έρχεται Επίδειξη Μόδας ΑμεΑ Στον Βόλο! - ΑμεΑ Care\nΑρχική/Επικαιρότητα/Έρχεται Επίδειξη Μόδας ΑμεΑ Στον Βόλο!\nΈρχεται Επίδειξη Μόδας ΑμεΑ Στον Βόλο!\n557 2 λεπτά\nΕπίδειξη μόδας ΑμεΑ που θα πραγματοποιηθεί στην πόλη του Βόλου.\nΗ εκδήλωση θα πραγματοποιηθεί την 1η Απριλίου 2019 με την παρουσία αθλητών ΑμεΑ με αρκετές διακρίσεις καθώς και μοντέλα που φέρουν τίτλους πανελληνίων καλλιστείων.\n«ΕΝΤΑΞΗ ΣΤΗΝ ΚΑΘΗΜΕΡΙΝΌΤΗΤΑ» των ΑμεΑ.\nΟνομάζομαι Σύλβια Αντώναρου και Θα ήθελα να σας ταξιδέψω στον δικό μας κόσμο με θέμα την ένταξη τον ΑμεΑ στην καθημερινότητα και να σας παρουσιάσω τον σωματείο που εκπροσωπώ σαν ιδρύτρια και πρόεδρος.\n«Δεν υπάρχουν άνθρωποι με ειδικές ανάγκες μόνο άνθρωποι»\nΌλα ξεκίνησαν από ένα όνειρο, που Καθούμενη εγώ η ίδια για μεγάλο διάστημα σε αμαξίδιο και αντιμετωπίζοντας την διαφορετικότητα στα μάτια των άλλων αποφάσισα αυτό να αλλάξει όπως άλλαζε και η ζωή μου.\nΕιμαι εθελόντρια 18 χρόνια και από τον εθελοντισμό έμαθα τι σημαίνει ΑΞΙΑ, ΔΗΜΙΟΥΡΓΙΑ, ΖΩΗ ΠΡΑΞΗ, ΣΕΒΑΣΜΟΣ.\nΜε μια χούφτα ανθρώπων εθελοντών, που πρόσφεραν μόνο ύλη και όχι μεγάλα χρηματικά ποσά όπως συνηθίζεται, διοργανώσαμε την πρώτη επίδειξη μόδας ΑμεΑ στην Αθήνα και αποδείξαμε ότι τίποτα δεν είναι ακατόρθωτο αρκεί να το πιστέψεις.\nΜπορούμε να ανέβουμε στην πασαρέλα, να ζωγραφίζουμε, να τραγουδήσουμε, να παίξουμε θέατρο και να αγωνιστούμε ως αθλητές με έναν μόνο γνώμονα την δύναμη της ψυχής μας.\nΝα μην μας κοιτούν διαφορετικά και να μην μας λυπούνται…\nΗ αναπηρία είναι ΤΑΥΤΟΤΗΤΑ Όχι πρόβλημα.\nΘέλει να βλέπεις με τα μάτια της ψυχής και της αγάπης και όχι με τον φθόνο….\nΝα μην περιμένεις να σου χτυπήσει τη πόρτα το πρόβλημα για να την υποστηρίξεις…\nΑλλά να την αντιμετωπίζεις στην καθημερινότητα και να την εντάξεις στην ζωή σου.\nΤίποτα ακατόρθωτο τίποτα άπιαστο…άλλωστε κάνεις δεν έπαθε τίποτα από την αγκαλιά, την αγάπη και την προσφορά…\nΚαι μίας και είπα αγκαλιά η ΚοινΣΕπ «world hug» με ιδρύτρια την κυρία Φραγκούλη Ευγενία γνωστή στην πόλη του Βόλου καθώς και με την πρόεδρο Αθηνά Ζέρβα προπονήτρια Εθνικής Ελλάδος γυναικείου μπάσκετ κωφών αποφασίσαμε να πραγματοποιήσουμε την 4 επίδειξη μόδας ΑμεΑ στην πόλη του Βόλου.\nΈχοντας ως γνώμονα την αγάπη και την προσφορά, ζητάμε την συγκατάθεση σας στην συμμετοχή αυτή.\nΗ εκδήλωση θα πραγματοποιηθεί 1.4.2019 με την παρουσία αθλητών ΑμεΑ με αρκετές διακρίσεις καθώς και μοντέλα παλαιάς κοπής και νέας, όπου φέρουν τίτλους πανελληνίων καλλιστείων. Θα δώσει μια αίσθηση ότι τίποτα δεν είναι διαφορετικό μεταξύ μας αρκεί να το πιστέψουμε. Ο ρόλος ο δικός μας δεν είναι να λέμε πολλά ως οργανωτές αλλά να κάνουμε πολλά ως εθελοντές.\nΣε αυτή την προσπάθεια πρέπει να σταθούμε στο εμείς γιατί μαζί πιστέψτε με πραγματικά μπορούμε να κάνουμε κάποιους ανθρώπους να χαμογελάσουν.\nΚοντά μας ή περιφέρεια Βόλου και ο Δήμος Βόλου.\nΟΛΟΙ ΜΑΖΙ ΜΠΟΡΟΎΜΕ!!!\nΕλάτε μαζί μας,να κάνουμε τον εθελοντισμό πράξη!!\nΚΑΙ ΑΥΤΟ ΑΡΚΕΙ…!!


Γιορτή περιβάλλοντος Ο.Φ.Ο.Ε.Σ.Ε. – Φυσιολατρικός Όμιλος Νέας Ιωνίας\nΓιορτή περιβάλλοντος Ο.Φ.Ο.Ε.Σ.Ε.\nΜε αφορμή την Παγκόσμια Ημέρα Περιβάλλοντος που έχει καθιερωθεί να εορτάζεται κάθε χρόνο την 5η Ιουνίου, η Ομοσπονδία Φυσιολατρικών Ορειβατικών Εκδρομικών Συλλόγων Ελλάδος (Ο.Φ.Ο.Ε.Σ.Ε.) πραγματοποίησε εκδήλωση – εορτή, στο Δέλφινο, ένα πανέμορφο, καταπράσινο, ονειρεμένο χωριουδάκι στην αγκαλιά της Οίτης σε υψόμετρο 550 m, πάνω από την κοιλάδα του Σπερχειού, με θέα τον κάμπο της Λαμίας.\nΤο παρών στην εκδήλωση αυτή έδωσαν πολλά μέλη των Φυσιολατρικών Σωματείων της Αθήνας, του Πειραιά, της Αττικής, του Βόλου, Λιτόχωρου κ.λ.π.\nΦυσικά από την εκδήλωση δεν έλειψε και ο Φ.Ο.Ν.Ι. όπου παρευρέθη οκταμελή αντιπροσωπεία από μέλη του Δ.Σ. και απλά μέλη του.\nΤην εκδήλωση άνοιξε ο Έφορος Δημ. Σχέσεων και Εκδηλώσεων Κος Γ. Μηλιαράκης και εν συνεχεία ο Πρόεδρος της Ομοσπονδίας Κος Β. Κατσαντώνης, λαμβάνοντας το λόγο, αναφέρθηκε στα οικολογικά και περιβαλλοντικά προβλήματα.\nΑναλυτικά αναφέρθηκε στα περιβαλλοντικά προβλήματα, όπου συγκαταλέγονται η περιβαλλοντική ρύπανση, η κλιματική αλλαγή, η τρύπα του όζοντος, η αποδάσωση, η ερημοποίηση, η εξαφάνιση βιολογικών ειδών, και φυσικά για την καταστροφή των δασών όπου κάθε δευτερόλεπτο καταστρέφεται και ένα κομμάτι του «πνεύμονα» της Γης και το πρόβλημα επιδεινώνεται από τις συνεχείς πυρκαγιές. Και φυσικά από τη στιγμή που έγιναν αντιληπτά τα οικολογικά προβλήματα, οι προσπάθειες που ξεκίνησαν για την επίλυσή τους.\nΤο τέλος της εκδήλωσης έκλεισε με ένα μεγάλο γλέντι στην πανέμορφη Ελληνική ύπαιθρο. Όλοι ευχηθήκαμε να ξαναβρεθούμε να εορτάσουμε την ημέρα αυτή με τα προβλήματα του περιβάλλοντος να είναι τουλάχιστον λιγότερα, και η προστασία και ευαισθητοποίηση του κοινού να είναι μεγαλύτερη.


Πάτησε Ελλάδα ο Φινμπόγκασον - Contra.gr - Live Sports Magazine\n"Πάτησε" Ελλάδα ο Φινμπόγκασον\nΤΕΛ. ΑΝΑΝΕΩΣΗ: 25 Ιουλ. 2015 | 15:42\nΣτην Ελλάδα βρίσκεται από το μεσημέρι του Σαββάτου (25/07) ο Ισλανδός επιθετικός, Άλφρεντ Φινμπόγκασον για χάρη του Ολυμπιακού. Ο 26χρονος άσος πρόκειται να περάσει από ιατρικές εξετάσεις κι αν όλα κυλήσουν ομαλά θα υπογράψει συμβόλαιο ενός έτους ως δανεικός από τη Ρεάλ Σοσιεδάδ.\nΟ διεθνής Ισλανδός επιθετικός, Άλφερντ Φινμπόγκασον βρίσκεται στην Ελλάδα από το μεσημέρι του Σαββάτου (25/07), προκειμένου να ολοκληρώσει τη μεταγραφή του στον Ολυμπιακό. Στο "Ελευθέριος Βενιζέλος" τον υποδέχθηκε ο Διευθυντής Επικοινωνίας των "ερυθρολεύκων", Κώστας Καραπαπάς.\nΟ 26χρονος άσος αναμένεται να περάσει από ιατρικές εξετάσεις, κι αν όλα κυλήσουν ομαλά θα υπογράψει συμβόλαιο συνεργασίας με την ομάδα του Πειραιά διάρκειας ενός έτους με τη μορφή δανεισμού από τη Ρεάλ Σοσιεδάδ.\nΗ Σοσιεδάδ θα πάρει περίπου 1.000.000 ευρώ για τον ένα χρόνο δανεισμού, ενώ ο ποδοσφαιριστής θα πάρει περίπου 1.500.000 ευρώ, με τον Ολυμπιακό να διατηρεί οψιόν αγοράς για το επόμενο καλοκαίρι.\nΣυμφώνησε με Ρεάλ Σοσιεδάδ για Φινμπόγκασον ο Ολυμπιακός


Ποιός είναι ο ΕΛΓΑ και πως στηρίζει τους αγροτοκτηνοτρόφους Eidisis.gr - Η ενημερωτική πύλη του Κιλκίς\nΤετάρτη, 23 Ιουνίου 2021, 12:29:46 μμ\nΟ ΕΛ.Γ.Α ασφαλίζει την Φυτική παραγωγή (όχι το φυτικό κεφάλαιο) και το Ζωικό κεφάλαιο. Συγχρόνως, βέβαια, υφίσταται και η ενεργητική προστασία, όπως και η Πολιτική Σχεδίαση Εκτακτης Ανάγκης (Π.Σ.Ε.Α). Παρακάτω θ’ αναφερθούν τι ακριβώς ασφαλίζει ο ΕΛ.Γ.Α και σε ποιες περιόδους.\n- Την φυτική παραγωγή την ασφαλίζει από:\nπαγετό, χαλάζι πλημμύρα, ανεμοθύελλα, υπερβολικές και άκαιρες βροχοπτώσεις, καύσωνα χιόνι, θάλασσα αρκούδα, αγριογούρουνο. Από αυτές τις ζημιές καλύπτονται μόνο οι άμεσες. Δεν καλύπτονται όσες επιδρούν μειωτικά στην παραγωγή επόμενων χρόνων όντες αυτές που δευτερογενώς οφείλονται στα καλυπτόμενα ζημιογόνα αίτια.\nΣτην περίπτωση ζημιάς της φυτικής παραγωγής, γίνεται αναγγελία της ζημιάς από τον Αντ/τη του ΕΛ.Γ.Α. μέσα σε 48 ώρες και δίνεται περιθώριο 12 ημερών στους πληγέντες\nπαραγωγούς να δηλώσουν την ζημιά στον Αντ/τη. Οι παραγωγοί πληρώνουν ασφάλιστρο,\nπου στις αροτραίες καλλιέργειες (βαμβάκι, σιτηρά κ.λ.π.) είναι 1 ευρώ το στρέμμα, ενώ για τις δενδρώδεις είναι 0,1 ευρώ το δένδρο.\nΗ χρονική κάλυψη των ζημιών αναφέρονται στον πίνακα:\n- Το Ζωικό κεφάλαιο το ασφαλίζει από:\n_ Φυσικά αίτια (χαλάζι, χιόνι, υπερβολικό ψύχος, ανεμοθύελλα, πλημμύρα, καύσωνα, κεραυνό)\n_ άγρια ζώα (λύκος αρκούδα και άγρια αδέσποτα σκυλιά)\n_ από ορισμένες ασθένειες και παθήσεις (μόνο βοοειδή, αιγοπρόβατα, κουνέλια, λαγοί, μελισσοσμήνη και τα μόνοπλα (άλογα κ.λ.π.).\nΘ’ αναφερθούν με λεπτομέρειες η ασφάλιση του ζωικού κεφαλαίου σ’ επόμενο φύλλο σύμφωνα με τις τροποποιήσεις του κανονισμού τον Οκτώβριο του 2008.\nΌπως προαναφέραμε υπάρχει και η ΕΝΕΡΓΗΤΙΚΗ ΠΡΟΣΤΑΣΙΑ δηλ.εκτός από τις αποζημιώσεις ο ΕΛ.Γ.Α εφαρμόζει και προγράμματα πρόληψης ζημιών, που είναι:\n1. Αντιπαγετική προστασία με μεγάλους ανεμιστήρες, οι οποίοι κινούνται με γεννήτριες (εφαρμόζεται κυρίως για εσπεριδοειδή).\n2. Ανταχαλαζική προστασία με:\nα) αεροπλάνα που ψεκάζουν με ιωδιούχο άργυρο τα χαλαζοφόρα σύννεφα, με στόχο είτε το χαλάζι να διαλυθεί τελείως είτε να πέσει σε μικρότερο μέγεθος.\nβ) κανόνια ηχοβολής\nγ) επιδοτούμενα από τον ΕΛ.Γ.Α αντιχαλαζικά δίχτυα για διάφορες καλλιέργειες (αμπέλια, ακτινίδια, αχλάδια, μήλα κ.λ.π.) θ’ αναφερθούμε με λεπτομέρειες σ’ επόμενο φύλλο.\nΗ Πολιτική Σχεδίαση Εκτακτης Ανάγκης (Π.Σ.Ε.Α.) καλύπτει όσα δεν καλύπτει ο ΕΛ.Γ.Α. π.χ. καλύπτει και το φυτικό κεφάλαιο, όπως και το πάγιο κεφάλαιο (π.χ. γεωργοκτηνοτροφικές εγκαταστάσεις ) αλλά και ασθένειες παθήσεις.\nΗ Π.Σ.Ε.Α ενώ είναι αντικείμενο που το αντιμετωπίζει ο ΕΛ.Γ.Α , διαχωρίζεται από το κυρίως αντικείμενο του ΕΛ.Γ.Α. για να γίνεται κατανοητό περί τίνος πρόκειται (δηλ. ΕΛ.Γ.Α ή Π.Σ.Ε.Α).\nΔύο ακόμη διαφορές του ΕΛ.Γ.Α. και της Π.Σ.Ε.Α. είναι ότι:\n1. Για να καλυφθεί μια ζημιά από την Π.Σ.Ε.Α. απαιτείται έγκριση από την Ε.Ε., ενώ για όσα ασφαλίζει ο ΕΛ.Γ.Α ,εφόσον καλύπτονται, δεν απαιτείται έγκριση από πουθενά.\n2. Η ζημιά στην Π.Σ.Ε.Α πρέπει να αφορά όλο τον νομό, ενώ στον ΕΛ.Γ.Α. αν έχει δηλωθεί μόνο ένα κτήμα στην περιοχή, αυτό καλύπτεται εφόσον έχει ζημιά μεγαλύτερη από τα καθορισμένα ποσοστά (π.χ. 20% για τους περισσότερους κινδύνους).\nΕλπίζω με την παρέμβασή μου αυτή να συμβάλλω στην ενημέρωση των αγροτοκτηνοτρόφων μας και να απαντηθούν πολλά από τα ερωτήματα που τους βασανίζουν και ταλανίζουν τον κλάδο τους. Είναι επιτακτική ανάγκη να διαφυλάξουμε σαν « κόρη οφθαλμού » τον αγροτοκτηνοτροφικό κλάδο, για να επιτρέπεται να καυχιόμαστε ότι έχουμε μια «βαριά βιομηχανία» στον Ελλαδικό χώρο.


Kύμα προκλήσεων από τους Τούρκους στο Αιγαίο - Meteora Voice\nHome / ΕΛΛΑΔΑ / Kύμα προκλήσεων από τους Τούρκους στο Αιγαίο\nKύμα προκλήσεων από τους Τούρκους στο Αιγαίο\nmeteoravoice Τρίτη, Σεπτεμβρίου 21, 2021 ΕΛΛΑΔΑ\nΣε πλήρη ετοιμότητα βρίσκονται οι ελληνικές Ένοπλες Δυνάμεις και το Λιμενικό σε όλη τη χώρα, μετά το μπαράζ τουρκικών προκλήσεων που σημειώνεται τις τελευταίες ώρες. Όπως αναφέρουν πληροφορίες, οι μονάδες έχουν επανδρωθεί και ο στόλος έχει απλωθεί στο Αιγαίο σε σημεία «κλειδιά».\nΜπαράζ τουρκικών προκλήσεων με F-16\nΜε αφορμή την τουρκική αεροναυτική άσκηση «Καραρλινκ 21», που βρίσκεται σε εξέλιξη στο βόρειο Αιγαίο, σημειώθηκαν νέες τουρκικές προκλήσεις με αποτέλεσμα τον υψηλό αριθμό εμπλοκών («εικονικών αερομαχιών»), μεταξύ των μαχητικών αεροσκαφών της ελληνικής αεραμύνης και των Τούρκων, σύμφωνα με τα επίσημα στοιχεία που δημοσιοποίησε το ΓΕΕΘΑ.\nΕπιπλέον, σημειώθηκαν 8 σχηματισμοί τουρκικών μαχητικών (μία «εξάδα» F-16, μία «τετράδα» F-16 και έξι «ζευγάρια» F-16), καθώς επίσης και 3 ελικόπτερα του ναυτικού και ένα αεροσκάφος ηλεκτρονικού πολέμου CN-235, συνολικώς 26 αεροσκάφη από τα οποία 6 μαχητικά οπλισμένα, πραγματοποίησαν 12 παραβάσεις των Κανόνων Εναερίου Κυκλοφορίας (ΚΕΚ) στο FIR Αθηνών και 17 παραβιάσεις του Εθνικού Εναερίου Χώρου (ΕΕΧ) στο Βορειοανατολικό, Κεντρικό και Νοτιοανατολικό Αιγαίο.\nΕπίσης, σημειώθηκαν 7 εμπλοκές των ελληνικών μαχητικών με τα τουρκικά, που αναχαιτίστηκαν όλα μετά από σκληρές αερομαχίες. «Τα ανωτέρω αεροσκάφη αναγνωρίστηκαν και αναχαιτίστηκαν σύμφωνα με τους διεθνείς κανόνες, κατά πάγια πρακτική», σημειώνεται από το ΓΕΕΘΑ.\nΤην ίδια ώρα, επεισόδιο με τουρκική ακταιωρό έλαβε χώρα το βράδυ της Κυριακής 20 Σεπτεμβρίου στο Φαρμακονήσι. Συγκεκριμένα στις 23.20, λίγες ώρες πριν το διάβημα του υπουργού Εξωτερικών, στη θαλάσσια περιοχή στο Φαρμακονήσι τουρκική ακταιωρός έκανε και πάλι την εμφάνισή της.\nΑκριβώς στα όρια της οριογραμμής, τουρκική ακταιωρός βρισκόταν εκεί για 13' ενώ στην περιοχή βρισκόταν και σκάφος του Λιμενικού Σώματος το οποίο περιπολούσε στη θαλάσσια περιοχή.\nΌπως μετέδωσε το κεντρικό δελτίο του Open, οι Τούρκοι είχαν στα χέρια τους και όπλα, έμειναν εκεί για 13' και στη συνέχεια αποχώρησαν.\nΤούρκοι ψαράδες έφτασαν στα 500 μέτρα έξω από τη Λέσβο\nΤο συγκεκριμένο περιστατικό σημειώθηκε πριν από 20 ημέρες, οι ψαράδες ωστόσο στην περιοχή μιλούν για καθημερινό φαινόμενο.\nΣυγκεριμένα, τουρκικά αλιευτικά ψαρεύουν εισβάλλοντας στα ελληνικά χωρικά ύδατα και προκαλούν φτάνοντας ακόμη και σε απόσταση αναπνοής από τους Έλληνες ψαράδες, τραβώντας τα δίχτυα τους.\nΣύμφωνα με το ρεπορτάζ του ΣΚΑΪ, οι περισσότερες παραβιάσεις καταγράφονται στη Ζουράφα ανοιχτά της Σαμοθράκης, τη Λέσβο, τη Λέρο και την Κάλυμνο.\nΟι Τούρκοι ψαράδες είναι αρκετά προκλητικοί, καθώς σε πολλά σημεία επιλέγουν να ψαρέψουν εκεί όπου οι Έλληνες έχουν ρίξει τα δίχτυα τους, ενώ πολλές φορές τους κόβουν τον δρόμο. Όταν οι Έλληνες τους πλησιάζουν, συχνά εκείνοι αρνούνται να αποχωρήσουν.\nΣύμφωνα με τις καταγγελίες, τουρκικά αλιευτικά έφτασαν ακόμη και 500 μέτρα έξω από τη Λέσβο. «Έφτασε στα 500 μέτρα και στην εμφάνιση του περιπολικού έφυγε», περιγράφει ο κ. Καραντώνης, ενώ ο κ. Κουλιάς προσθέτει: «Είναι υπό την προστασία της τουρκικής ακταιωρού. Δηλαδή είναι φτιαχτό το παιχνίδι. Προκαλούν δηλαδή. Είναι μέσα στα πλαίσια της προκλητικότητας των Τούρκων. Ένα από τα παιχνίδια είναι και αυτό!».\nΌπως εξηγεί, τα τουρκικά σκάφη είναι στα όρια στα σύνορα περισσότερο αλλά γίνεται αισθητό ότι τα παρακολουθούν. Οι Έλληνες ψαράδες ζητούν άμεση προστασία, τονίζοντας πως πλέον αντιμετωπίζουν πρόβλημα επιβίωσης. «Είναι μεγάλο πρόβλημα. Είναι πλέον πρόβλημα επιβίωσης, διότι τα δικά μας σκάφη λόγω νομοθεσίας τώρα δεν βγαίνουν να ψαρέψουν και θα τα μαζέψουν όλα οι Τούρκοι», καταλήγει ο κ. Καραντώνης.\nKύμα προκλήσεων από τους Τούρκους στο Αιγαίο Reviewed by meteoravoice on Τρίτη, Σεπτεμβρίου 21, 2021 Rating: 5


Συνελήφθη η γυναίκα που φέρεται να εκβίαζε τον ράπερ Lamanif - 02/03 14:27 : aek365\nΤρίτη 02 ΜΑΡ 2021 - 14:27 0 ΣΧΟΛΙΑ\nΟ ράπερ είχε προαναγγείλε ότι θα αυτοκτονήσει και στη συνέχεια τα ίχνη του είχαν χαθεί\nΗ 30χρονη γυναίκα που φέρεται να εκβίαζε με βίντεο τον ράπερ Lamanif συνελήφθη το απόγευμα της Δευτέρας στο κέντρο της Θεσσαλονίκης. Μάλιστα, κατά τη διενέργεια σωματικού ελέγχου, βρέθηκαν μικροποσότητες κοκαΐνης πάνω της και συνελήφθη.\nΌπως αναφέρει το GrTimes, σε βάρος της 30χρονης είχε καταθέσει μήνυση ο 24χρονος ράπερ, καθώς όπως υποστηρίζει ο ίδιος τον εκβίαζε.\nΌλα ξεκίνησαν όταν διέρρευσε ένα video με προσωπικές του στιγμές στα social media, το οποίο φόρτισε συναισθηματικά τον Λάμπρο Μανιφάβα, όπως είναι το όνομά του. Έτσι εκείνος ανήρτησε ένα video στους προσωπικούς του λογαριασμούς, όπου διάβαζε μία επιστολή με την οποία προανήγγειλε πως θα αυτοκτονήσει. Ωστόσο το συγκεκριμένο βίντεο στην συνέχεια «κατέβηκε» και την ίδια στιγμή χάθηκαν τα ίχνη του ράπερ. Η αστυνομία τον αναζητούσε καθώς υπήρχε έντονη ανησυχία για την ζωή του.\nΟ Lamanif μίλησε στo Star και έστειλε το δικό του μήνυμα μετά την περιπέτειά του.


Το βούλευμα για τη διπλή ληστεία στον Βελβεντό - Ειδήσεις - νέα - Το Βήμα Online\nΣκηνές που θυμίζουν κινηματογραφική ταινία από τη συμπλοκή στον Βελβεντό της Κοζάνης αναβιώνει το βούλευμα παραπομπής σε δίκη που ξεκίνησε την Παρασκευή 29 Νοεμβρίου.\nΣκηνές που θυμίζουν κινηματογραφική ταινία από τη συμπλοκή στον Βελβεντό της Κοζάνης αναβιώνει το βούλευμα παραπομπής σε δίκη που ξεκίνησε την Παρασκευή 29 Νοεμβρίου. Οι έξι πρωταγωνιστές της υπόθεσης με επιστολή τους έχουν παραδεχθεί τη συμμετοχή τους σε δύο ληστείες και μία απαγωγή ενός περαστικού οδοντιάτρου με σκοπό να διαφύγουν αλλά όχι να τον χρησιμοποιήσουν ως «ανθρώπινη ασπίδα».\nΑπό 16 χρόνων εμφανίζει το βούλευμα του Συμβουλίου Εφετών, υπό την προεδρία της προέδρου Αλεξάνδρας Κακαβά, τον κατηγορούμενο – και ενήλικο σήμερα – Νίκο Ρωμανό να είναι ενταγμένος στην τρομοκρατική οργάνωση Συνωμοσία Πυρήνων της Φωτιάς, την οποία ίδρυσαν κυρίως οι Γεράσιμος και Χρήστος Τσάκαλος, σύμφωνα πάντα με τη Δικαιοσύνη.\n«Το Βήμα» αποκαλύπτει σήμερα το βούλευμα του κατηγορητηρίου (υπ’ αριθμ. 1617/2013) με βάση το οποίο άρχισε στο Τριμελές Εφετείο Κακουργημάτων – με επεισοδιακό τρόπο, καθώς Ρωμανός και Μιχαηλίδης επιτέθηκαν φραστικά εναντίον των μελών του δικαστηρίου – η δίκη των έξι κατηγορουμένων, όλοι 25 ετών και κάτω, οι οποίοι είχαν συλληφθεί στον Βελβεντό της Κοζάνης με αφορμή τις ληστείες στην Αγροτική Τράπεζα και στα Ελληνικά Ταχυδρομεία (ΕΛΤΑ). Πρόκειται για τον 25χρονο Ιωάννη Μιχαηλίδη (γνωστό και ως «τοξοβόλο του Συντάγματος», αριστούχο μαθητή), τον 20χρονο σήμερα Νίκο Ρωμανό, τον 22χρονο Δημήτρη Πολίτη, τους 24χρονους Ανδρέα-Δημήτριο Μπουρζούκο και Ανάργυρο Ντάλιο και τον 23χρονο Φοίβο Χαρίση Πούλο.\nΣυνελήφθησαν όλοι τον Φεβρουάριο και τον Απρίλιο του 2013 και τα φώτα της δημοσιότητας επικεντρώθηκαν στον Ν. Ρωμανό, αυτόπτη μάρτυρα της δολοφονίας του Αλέξανδρου Γρηγορόπουλου και γιο της συγγραφέως Παυλίνας Νάσιουτζικ, η οποία από τις πρώτες ώρες τον στήριξε με δηλώσεις και συνεντεύξεις της. Ο ίδιος ο Ν. Ρωμανός πάντως με δηλώσεις του από τις φυλακές και στην αίθουσα του δικαστηρίου έκανε λόγο για ένοπλη πάλη και κατακεραύνωνε τις μεθόδους της Αστυνομίας καταγγέλλοντας συγχρόνως και το σύστημα.\nΗ σύλληψη και η επιστολή\nΗ κοινή γνώμη είχε σοκαριστεί τον περασμένο Φεβρουάριο από τις φωτογραφίες των τεσσάρων κακοποιημένων νεαρών στα κρατητήρια της Βέροιας. Ολοι με επιστολές τους είχαν καταγγείλει τις μεθόδους της Αστυνομίας, ενώ πρόσφατα είχαν καταγγείλει και τη διεξαγωγής της δίκης τους στις γυναικείες φυλακές Κορυδαλλού, όπου, σύμφωνα με την επιστολή τους, είναι εύκολο το «φακέλωμα» όσων θα παρίστανται στη δίκη. Οι τέσσερις αρχικά συλληφθέντες με επιστολή τους είχαν παραδεχθεί τις ληστείες – είχαν μάλιστα περιγράψει με λεπτομέρειες και το όλο συμβάν, το οποίο οδήγησε στη σύλληψή τους. Ολοι είναι προφυλακισμένοι από την ημέρα της σύλληψής τους και για όλους περιγράφονται περιστατικά βίας που έχουν σχέση με ένταξη σε τρομοκρατική ομάδα, απαγωγή και αρπαγή κατά συναυτουργία, διακεκριμένη οπλοχρησία και οπλοκατοχή διαφόρων τύπων όπλων, όπως Καλάσνικοφ και Zastava, αλλά και πυρομαχικών, πολεμικών όπλων κτλ. Στους νεαρούς – από αστικές οικογένειες οι περισσότεροι – αποδίδονται τρομοκρατικές πράξεις που σκοπό είχαν, σύμφωνα με το βούλευμα, «να βλάψουν σοβαρά τις θεμελιώδεις συνταγματικές, πολιτικές και οικονομικές δομές της χώρας. Η ένταξη τους στην οργάνωση τοποθετείται στο 2009 ως τη σύλληψή τους το 2013».\nΤο κατηγορητήριο και τα όπλα\nΣύμφωνα με το βούλευμα, οι Μιχαηλίδης, Ρωμανός και Μπουρζούκος μαζί με τέσσερα άγνωστα άτομα ενεργώντας με δόλο στα όρια των νομών Ημαθίας και Κοζάνης την 1η Φεβρουαρίου 2013 με βία και απειλή συνέλαβαν, απήγαγαν παράνομα και κατακράτησαν πρόσωπο και τον μετέτρεψαν σε όμηρο. Απειλώντας τον με ένα Καλάσνικοφ οι κατηγορούμενοι και οι άγνωστοι συνέλαβαν τον (οδοντίατρο) Κ.Κ. και τον υποχρέωσαν να επιβιβαστεί σε ΙΧ αυτοκίνητο καλύπτοντας το πρόσωπό του με λευκό πανί και κατευθύνθηκαν στη Βέροια. Οι ίδιοι έχουν παραδεχθεί την απαγωγή του οδοντιάτρου, αλλά υποστήριζαν ότι ποτέ δεν θα έβαζαν σε κίνδυνο τη ζωή ενός τυχαίου ανθρώπου – «δεν διανοηθήκαμε να τον χρησιμοποιήσουμε ως ανθρώπινη ασπίδα».\nΑξιοσημείωτη πάντως είναι και η περιγραφή των όπλων, τα οποία φέρεται ότι κατείχαν οι κατηγορούμενοι: επαναληπτική καραμπίνα τύπου Maverick, ένα πιστόλι τύπου Crvena Zastava με γεμιστήρα με πέντε σφαίρες. Κατηγορούνται ότι στον Βελβεντό μετέφεραν πολεμικά τουφέκια, αυτόματα πυροβόλα, πιστόλια περίστροφα, πολεμικό τύπου Καλάσνικοφ, υποπολυβόλο τύπου Scorpion, όπλο τύπου Beretta, πολεμικό Καλάσνικοφ και πολλά άλλα. Τα όπλα αυτά μεταφέρονταν με βαν με πλαστές πινακίδες με σκοπό τον εφοδιασμό της τρομοκρατικής ομάδας, σύμφωνα με το βούλευμα.\nΠέντε από τους έξι κατηγορουμένους περιγράφονται ως τα πρόσωπα τα οποία με καλυμμένα πρόσωπα και με σωματική βία εναντίον προσώπου αφαίρεσαν κινητά πράγματα ή τους ανάγκασαν να τα παραδώσουν. Ετσι, σύμφωνα με το βούλευμα, την 1η Φεβρουαρίου 2013 οι Μιχαηλίδης και Ρωμανός αλλά και ένα τρίτο άγνωστο άτομο έσπασαν με βαριοπούλα τον υαλοπίνακα δίπλα στην είσοδο της Αγροτικής και ο Μιχαηλίδης έχοντας προτεταμένη καραμπίνα (ο Ρωμανός κρατούσε Καλάσνικοφ) με απειλές κατά του διευθυντή και υπαλλήλων τους υποχρέωσαν να τους παραδώσουν από το ΑΤΜ ποσό 17.910 ευρώ αλλά και χρήματα από το χρηματοκιβώτιο – συνολικά το ποσό έφθασε τις 175.940 ευρώ.\nΟι ίδιοι (πέντε από τους έξι κατηγορουμένους) περιγράφονται ως δράστες της αρπαγής του οδοντιάτρου υπό την απειλή όπλων, ενώ καταγράφεται πως αφαίρεσαν και το αυτοκίνητο του τύπου Urban Cruiser και επιβιβάστηκαν σε αυτό με άλλα δύο άγνωστα άτομα.\nΤο «ασθενοφόρο» και οι κλοπές\nΤην ίδια ημέρα στον Βελβεντό Κοζάνης οι Μπουρζούκος, Ντάλιος και Χαρίσης εμφανίζονται με καλυμμένα πρόσωπα και προτεταμένα πολεμικά όπλα στο υποκατάστημα των ΕΛΤΑ, όπου υποχρέωσαν τον προϊστάμενο να απασφαλίσει το χρηματοκιβώτιο και αφαίρεσαν συνολικά το ποσό των 4.020 ευρώ. Ο κατηγορούμενος Πολίτης καταγράφεται ως εκείνος ο οποίος παρείχε πλήρη υποστήριξη στους δράστες κατά την τέλεση της ληστείας στον Βελβεντό. Μάλιστα του αποδίδουν ότι είχε τοποθετήσει πλαστές πινακίδες μαζί με τους άλλους κατηγορουμένους και το είχε διασκευάσει σε ασθενοφόρο ενεργώντας βάσει εγκληματικού σχεδίου για να πραγματοποιήσουν τις δύο ληστείες στην Κοζάνη. Σε αυτόν αποδίδεται και ο ρόλος του οδηγού.\nΚαι στους έξι αποδίδονται και κλοπές και ληστείες στο Γαλάτσι στην Αθήνα, στις 24 Ιανουαρίου 2013, στους Αμπελόκηπους στις 4 και 13 Ιανουαρίου, στον Χολαργό στις 25 Ιανουαρίου, στο Χαλάνδρι, στα Εξάρχεια κ.α. Οι κλοπές αφορούσαν κυρίως αυτοκίνητα.\nΟλοι χρησιμοποίησαν πλαστά έγγραφα, σύμφωνα με το βούλευμα απείλησαν και γρονθοκόπησαν αστυνομικούς, ενώ περιγράφονται και σκηνές καταδίωξης των κατηγορουμένων που οδήγησαν στη σύλληψή τους.


Τα μεσάνυχτα της 13ης Μαρτίου 1957 οδηγείται στην αγχόνη. Τραγουδά τον Εθνικό Ύμνο. - Ευαγόρας Παλληκαρίδης: Ό,τι έκαμα το έκαμα ως Έλλην Κύπριος όστις ζητεί την Ελευθερίαν του - Μαίανδρος Θέματα Ελλάδας και Ιστορίας\n© All Rights Reserved Τα μεσάνυχτα της 13ης Μαρτίου 1957 οδηγείται στην αγχόνη. Τραγουδά τον Εθνικό Ύμνο. - Ευαγόρας Παλληκαρίδης: Ό,τι έκαμα το έκαμα ως Έλλην Κύπριος όστις ζητεί την Ελευθερίαν του - Μαίανδρος Θέματα Ελλάδας και Ιστορίας


Μην ξεχνάτε! Αλλάζει η ώρα απόψε! Θερινή ώρα 2019 - fraptime\nΑρχική/ΚΟΙΝΩΝΙΑ/Μην ξεχνάτε! Αλλάζει η ώρα απόψε! Θερινή ώρα 2019\nΣτις 03:00 αύριο τα ξημερώματα Κυριακή 31 Μαρτίου 2019 (ξημερώματα της τελευταίας Κυριακής του Μαρτίου) γυρίζουμε τα ρολόγια μας μία ώρα μπροστά ώστε να δείχνουν\n04:00. Η ώρα αλλάζει πάντα την τελευταία Κυριακή του Μαρτίου (μία ώρα μπροστά) και την τελευταία Κυριακή του Οκτωβρίου (μία ώρα πίσω).\nΥπενθυμίζεται ότι η αλλαγή ώρας από χειμερινή σε θερινή καταργείται οριστικά από το έτος 2021, σύμφωνα με ψηφοφορία στο Ευρωπαϊκό Κοινοβούλιο. Οι χώρες της Ευρωπαϊκής\nΈνωσης έχουν περιθώριο μέχρι τον Απρίλιο του 2020 να αποφασίσουν ποια ώρα θα κρατήσουν. Η Ελλάδα δεν έχει ακόμη αποφασίσει ποιά ώρα θα κρατήσει από το 2021.\nΗ πρώτη αναφορά που υπάρχει για χρησιμοποίηση της θερινής ώρας ήταν από τον Βενιαμίν Φραγκλίνο σε ένα γράμμα του που δημοσιεύθηκε σε μία γαλλική εφημερίδα. Σε αυτό το\nγράμμα δεν υπάρχει αναφορά για αλλαγή της ώρας αλλά πρόταση να ξυπνούν οι άνθρωποι μία ώρα νωρίτερα. Η πρώτη φορά που προτάθηκε το ζήτημα σοβαρά ήταν από τον Γουίλιαμ\nΓουίλετ στο άρθρο του «Waste of Daylight» που δημοσιοποιήθηκε το 1907 αλλά τελικά δεν κατάφερε να πείσει την Βρετανική κυβέρνηση.\nΑν και πραγματοποιήθηκε τελικά η ιδέα του, τελικά δεν κατάφερε να την δει να πραγματοποιείται, γιατί πέθανε το 1915.\nΗ πρώτη φορά που εφαρμόστηκε η ιδέα ήταν από την γερμανική κυβέρνηση κατά την διάρκεια του Α’ Παγκοσμίου Πολέμου από 30 Απριλίου ως 1η Οκτωβρίου του 1916.\nΛίγο μετά το Ηνωμένο Βασίλειο ακολούθησε εφαρμόζοντας τη θερινή ώρα από 21 Μαΐου ως 1η Οκτωβρίου 1916. Αργότερα, στις 19 Μαρτίου του 1918, το Αμερικανικό Κογκρέσο\nκαθιέρωσε την τυπική χρήση των χρονικών ζωνών και επισημοποίησε την αλλαγή της θερινής ώρας για όλον τον πρώτο παγκόσμιο πόλεμο. Το μέτρο αυτό όμως καταργήθηκε\nαμέσως, λόγω της δυσαρέσκειας του κόσμου. Στην Ελλάδα η θερινή ώρα εφαρμόστηκε για πρώτη φορά, δοκιμαστικά, το 1932 και συγκεκριμένα από τις 6 Ιουλίου μέχρι την 1η Σεπτεμβρίου όπου τα ρολόγια είχαν τεθεί μία ώρα μπροστά..madata.gr\nΕΚΤΑΚΤΟ ΤΩΡΑ ΣΟΚ | ΙΣΧΥΡΗ έκρηξη σε ελληνικό εργοστάσιο!! Υπάρχουν θύματα…….


Η Google ανακοίνωσε το Smart Lock manager - iGuRu\nhome / news / Η Google ανακοίνωσε το Smart Lock manager\nΗ Google ανακοίνωσε το Smart Lock manager\n29 Μαΐου, 2015, 9:17 πμ in news\nSmart Lock manager; Πολλά έχουν αναφερθεί για τις τελευταίες ανακοινώσεις που έγιναν κατά τη διάρκεια του συνεδρίου Google I/O στο Σαν Φρανσίσκο. Από το iGuRu.gr σκεφτήκαμε να σταθούμε σε ένα νέο χαρακτηριστικό ασφαλείας που φαίνεται να πέρασε απαρατήρητο.\nΗ εταιρεία ανακοίνωσε ένα νέο ενσωματωμένο Smart Lock manager, που θα είναι διαθέσιμο στο νέο λογισμικό προεπισκόπησης για προγραμματιστές Android Μ.\nΌπως ανέφερε η εταιρεία οι προγραμματιστές των Orbitz, Netflix, και The New York Times ενημέρωσαν τις εφαρμογές τους εκ νέου για να χρησιμοποιήσουν τη νέα δυνατότητα.\n“Με την ενσωμάτωση της υπηρεσίας Smart Lock για τους κωδικούς πρόσβασης στην Android εφαρμογή σας, μπορείτε να συνδεθείτε αυτόματα στην εφαρμογή χρησιμοποιώντας τα διαπιστευτήρια που έχουν αποθηκευτεί,” αναφέρει η εταιρεία στην παρουσίαση της νέας δυνατότητας.\n«Χρησιμοποιήστε τα διαπιστευτήρια που έχουν αποθηκευτεί για sign in του χρήστη, ή να χρησιμοποιήστε το API διαπιστευτηρίων για τη γρήγορη εγγραφή νέων χρηστών με τη μερική συμπλήρωση φόρμας που θα προσφέρει η εφαρμογής σας.\nΜε αυτή τη νέα υπηρεσία η Google προσπαθεί να ανταγωνιστεί παρόμοιες υπηρεσίες παρέχοντας έναν open source password manager και επεκτείνοντας το πρόγραμμα διαχείρισης κωδικών πρόσβασης του προγράμματος περιήγησης Chrome που αποθηκεύει τα logins των χρηστών του.\nΜε το νέο API της υπηρεσίας σύντομα θα δούμε το νέο χαρακτηριστικό ασφαλείας σε πάρα πολλές εφαρμογές του Web αλλά και σε αυτές που έρχονται για εγκατάσταση στα συστήματα μας.\nΗ Google ανακοίνωσε το Smart Lock manager was last modified: 29 Μαΐου, 2015, 9:17 πμ by giorgos\nΚατηγορία: newsΕτικέτα: google, lock, manager, password, smart, source\nPrevious Post: « Διαθέσιμο για λήψη το Android M Developer Preview\nNext Post: Tox: το πρώτο Ransomware-as-a-service δωρεάν »


Μαρία Ηλιάκη: «Η Κατερίνα Καινούργιου συγκαταλέγεται στους ανθρώπους που αγαπώ. Απλώς...»\nHome / Ενημέρωση / Μαρία Ηλιάκη: «Η Κατερίνα Καινούργιου συγκαταλέγεται στους ανθρώπους που αγαπώ. Απλώς…»\nΜαρία Ηλιάκη: «Η Κατερίνα Καινούργιου συγκαταλέγεται στους ανθρώπους που αγαπώ. Απλώς…»\nΚυριακή, 21.9.2014, 13:00\nΓιατί έφυγε από τον ALPHA μετά από 13 χρόνια;\nΛίγο πριν την πρεμιέρα της νέας της εκπομπής στον ΣΚΑΪ, η Μαρία Ηλιάκη μιλάει για την αποχώρησή της από τον ALPHA και τη σχέση της με την Κατερίνα Καινούργιου, στο Πρώτο Θέμα και τον Γιάννη Χατζηγεωργίου.\nΎστερα από 13 χρόνια αυνεργασίας με τον ALPHA τι συνέβη φέτος και βρέθηκες στον ΣΚΑΪ; Ήταν δική σου απόφαση ή ο ALPHA επέλεξε να μην ανανεώσει το συμβόλαιό σου;\nΜετά από τόσα χρόνια που ήμουν στον Alpha, μόνο σεβασμό μπορώ να νιώθω για το συγκεκριμένο κανάλι. Υπήρξαν, όμως, κάποιες πολύ βασικές διαφωνίες οι οποίες με οδήγησαν στην αποχώρησή μου από το κανάλι. Έφυγα λόγω συνθηκών.\nΛόγω οικονομικών διαφωνιών;\nΌχι, βέβαια. Θα σου έλεγα πως οι συνθήκες δεν ήταν κατάλληλες για να είμαι εκεί.\nΘεωρείς πως η απόφασή σου να βρεθείς στον ΣΚΑΪ θα σε εξελίξει τηλεοπτικά;\nΤο εύχομαι και δεν σου κρύβω ότι έχω πολύ μεγάλη αγωνία γι’ αυτή την εκπομπή. Σχεδόν δεν κοιμάμαι τα βράδια από το άγχος μου!\nΤο όνομά σου έχει ακουστεί και για το Dancing With The Stars. Θα συμμετάσχεις τελικά στο σόου του ΑΝΤ1;\nΗ αλήθεια είναι ότι δεν είναι η πρώτη φορά που μου έχει γίνει πρόταση για το συγκεκριμένο σόου. Είμαι πολύ θετική, αλλά θέλω να το σκεφτώ λίγο ακόμη. Να είμαι σίγουρη για τα ωράριά μου και ότι θα είμαι συνεπής σε όλες μου τις υποχρεώσεις.\nΜε την Κατερίνα Καινούργιου τι έχει συμβεί; Όντως τσακωθήκατε ή είναι όλα μια παρεξήγηση των media;\nΌταν έναν άνθρωπο τον αγαπήσω και τον βάλω στη ζωή μου, το κάνω για πάντα! Δεν είμαι εύκολη στο να εμπιστεύομαι ανθρώπους, γι’ αυτό και είμαι πολύ επιλεκτική σε όσους έχω δίπλα μου. Η Κατερίνα κατάφερε να με κερδίσει και συγκαταλέγεται στους ανθρώπους που αγαπώ. Και αυτό δεν θα αλλάξει ποτέ! Απλώς οι προσωπικές σχέσεις κάνουν κύκλους…\nΘεωρώ ότι όλο αυτό το πράγμα μεγαλοποιήθηκε χωρίς λόγο. Θα ήταν πολύ κουτό από μέρους μου να αρχίσω να σου λέω τι συνέβη εκείνη τη μέρα, πώς κανονίστηκε, αν ήταν ένα πάρτι-έκπληξη και πώς φτάσαμε να είμαστε κάποιοι συγκεκριμένοι και πολύ λίγοι άνθρωποι σε ένα μαγαζί. Ποιος ο λόγος να ανεβάσω στο Instagram φωτογραφία από τα γενέθλιά μου χωρίς την παρουσία της Κατερίνας; Απλά και μόνο για να δημιουργήσω ίντριγκα και εντυπώσεις; Όσοι με γνωρίζουν, ξέρουν πολύ καλά τι άνθρωπος είμαι και ποιος είναι ο χαρακτήρας μου.\nΠοιος από τους Δέστε Τους επισκέφθηκε την Μαρία Ηλιάκη;\nΝίκος Μουτσινάς – Μαρία Ηλιάκη: Ξανά μαζί!


Football League: Οι δηλώσεις των προπονητών μετά το πέρας της 2ης αγωνιστικής - Sportcyclades.gr\nFootball League: Οι δηλώσεις των προπονητών μετά το πέρας της 2ης αγωνιστικής\nΠαρασκευή, 02 Απριλίου 2021 11:30\nΔείτε τι δήλωσαν οι προπονητές των ομάδων της Football League μετά το πέρας της 2ης αγωνιστικής.\nΙκανοποιημένος ο Βαγγέλης Χαντές μετά τη νίκη στο Αιγάλεω.\nΔείτε τις δηλώσεις του προπονητή της Καλαμάτας Νίκου Αναστόπουλου μετά τη Νίκη κόντρα στον Ασπρόπυργο.\nΓράφας: «Νομίζαμε ότι θα κερδίσουμε πριν μπούμε... να παίξουμε»\nΔεν μάσησε τα λόγια του ο προπονητής του Αιγάλεω, Θωμάς Γράφας μετά την ήττα από τον Ιάλυσο με 0-2 για την 2η αγωνιστική της Football League.\nΟ ίδιος σε δηλώσεις που παραχώρησε με τη λήξη του αγώνα στάθηκε στα εξής κομμάτια\n''Θεωρώ ότι στο μυαλό μας νομίζαμε ότι το παιχνίδι θα το κερδίζαμε πριν μπούμε να παίξουμε. Αυτό δεν γίνεται. Δεν δείξαμε την απαιτούμενη σοβαρότητα και προσοχή. Αυτό ήταν το πρόβλημα και αυτό είχε σαν αντίκτυπο να είμαστε νωχελικοί καθ' όλη τη διάρκεια του αγώνα. Παρ' όλα αυτά στο α' ημίχρονο στις φάσεις που είχαμε με τον Μαχαίρα και τον Αναστασίου μπορούμε να προηγηθούμε''.\nΓια το πως θα πρέπει να διαχειριστεί το Αιγάλεω αυτή την ήττα ο κ. Γράφας πρόσθεσε\n''Όλα τα αποτελέσματα είναι μέσα στο ποδόσφαιρο. Νομίζω ότι οι καλές ομάδες πρέπει να ξεπερνούν τα προβλήματα τους''.\nΗ δήλωση του Νίκου Παντέλη για το ''Χ'' στο Καλλιθέα - Σαντορίνη\nΔείτε τι δήλωσε ο προπονητής της Σαντορίνης Νίκος Παντέλης για την ισοπαλία της ομάδας του με την Καλλιθέα.\n''Εμείς πετάξαμε ένα πρώτο ημίχρονο που δεν ήμασταν καλοί. Όμως στο β' μέρος ήμασταν πολύ καλύτεροι από τον αντίπαλο και πιστεύω ότι το αποτέλσμα έστω και εάν ήρθε στο τέλος για εμένα είναι δίκαιο.\nΕίμαι ευχαριστημένος από την εικόνα μας, όμως το μόνο σίγουρο είναι ότι θέλουμε δουλειά. Συνυπολογίζω βέβαια το γηπεδικό πρόβλημα και τις μετακινήσεις που έχουμε''.\nΓια το γεγονός ότι βρέθηκε αντίπαλος με μια ομάδα που έχει γράψει τη δική του ιστορικό, ο κ. Παντέλης έιπε\n''Σίγουρα συναισθηματικά είναι μια ομάδα που αγαπάω αρκετά. Ήμασταν αντίπαλοι όμως για 90'. Όμως όλοι ξέρουν τα συναισθήματα μου για την Καλλιθέα''.\nΓια τον αγώνα που ακολουθεί με το Αιγάλεω σχολίασε\n''Για εμάς είναι δύσκολο το ματς και γίνεται ακόμη δυσκολότερο αφού θα αντιμετωπίσουμε ένα πληγωμένο θηρίο. Θέλει να αντισταθμήσει την ήττα παό τον Ιάλυσο. Εμείς όμως είμαστε σε καλή κατάσταση και θα προσπαθήσουμε να είμαστε ανταγωνιστικοί''.\nΒαζάκας: Αξίζαμε την ισοπαλία\nΑυτά δήλωσε ο προπονητής του Αστέρα Βλαχιώτη, Γιώργος Βαζάκας μετά την ήττα από την Επισκοπή\n“Όλα τα παιγνίδια θα είναι όπως το σημερινό. Ήταν ένα δυνατό ματς από δύο καλές ομάδες. Στο α’ ημίχρονο μπήκε πιο δυνατά η Επισκοπή.\n… Και δεν κινδυνέψαμε σε κανένα σημείο παρά μόνο στο γκολ που ήρθε από ένα δικό μας λάθος.\nΑπό κει και πέρα, ρισκάραμε στο β’ ημίχρονο αλλά είχε πολύ δυνατό αέρα. Προσπαθήσαμε να πιέσουμε, δημιουργήσαμε δύο πολύ σημαντικές ευκαιρίες (δεν θα πω άλλες). Θα μπορούσαμε να αλλάξουμε το αποτέλεσμα καθώς θεωρώ ότι το πιο δίκαιο θα ήταν η ισοπαλία. Η Επισκοπή εκμεταλλεύτηκε μια φάση και την έκανε γκολ.\nΈτσι όμως είναι τα πράγματα και το… δίκιο ανήκει πάντοτε σ’ αυτόν που κρατάει στο τέλος το αποτέλεσμα.”\nΣτη συνέχεια ο κ. Βαζάκας ρωτήθηκε και για το πως βλέπει το πρωτάθλημα της Football League:\n“Στο φετινό πρωτάθλημα φαβορί μοιάζουν να είναι οι ομάδες που εμφανίστηκαν να παίρνουν παίκτες από τη Super League1 και είναι ενισχυμένες.\nΘα έχει πολλές ανατροπές γιατί είναι μικρό και δεν ξέρω αν θα προλάβουν να προετοιμαστούν όπως θέλουν. Είμαι σίγουρος ότι θα έχουμε αποτελέσματα που δεν θα τα περιμένει κανένας.”\nΒέλιτς: Κάθε βαθμός μετράει\nΈνα αναμφισβήτητα αισιόδοξο ξεκίνημα έχει πραγματοποιήσει η ομάδα της Επισκοπής. Η ισοπαλία μέσα στη Ρόδο (0-0) και η νίκη σήμερα (Τετάρτη 31/3/21) απέναντι στον Αστέρα Βλαχιώτη (1-0) δημιουργεί τις καλύτερες προϋποθέσεις για ανάλογη συνέχεια. Μην ξεχνάμε άλλωστε ότι η ομάδα του Ρεθύμνου έφερε αυτά τα αποτελέσματα παίζοντας με 12 παίκτες σε δύο αγωνιστικές και μάλιστα μέσα σε τρεις μέρες (υπήρξε ένα θέμα έκδοσης δελτίων το οποίο πια διευθετήθηκε).\nΟ προπονητής της ομάδας κ. Βέλτις αναφέρθηκε στην εξαιρετική παρουσία των παικτών του αλλά και στη σημαντικότητα των εξελίξεων που δημιουργούν αυτοί οι 4 βαθμοί στην έναρξη ουσιαστικά του πρωταθλήματος…\n“Πρώτα απ’ όλα, θα ήθελα να δώσω πολλά συγχαρητήρια στους ποδοσφαιριστές μου για το δεύτερο θετικό αποτέλεσα που πέτυχαν, πολλά όμως περισσότερα τους ανήκουν τώρα που το αποτέλεσμα αυτό είναι η νίκη.\nΣ’ αυτή την κατηγορία κι έτσι όπως εξελίσσονται τα πράγματα, κάθε βαθμός μετράει πάρα πολύ. Ήταν ένα ματς που νομίζω ότι, όσο οι καιρικές συνθήκες ήταν σχετικά καλές, ήμασταν ανώτεροι, δημιουργήσαμε ευκαιρίες και βάλαμε ένα γκολ (εκτός από του Λϊμα) που δεν ξέρω αν ήταν οφσάιντ.\nΣτο β’ ημίχρονο αναγκαστήκαμε να προσαρμοστούμε στις καιρικές συνθήκες που πλέον ήταν δύσκολο να παιχθεί ποδόσφαιρο ποιότητας. Υποσυνείδητα, οι ποδοσφαιριστές μεταφέρθηκαν λίγο πιο πίσω, βγήκε και η κούραση γιατί σε δύο αγώνες σε τρεις μέρες αγωνιστήκαμε με μόλις 12 ποδοσφαιριστές.\nΕίμαστε από τις ελάχιστες ομάδες που στο διάστημα του lock down είχαμε σταματήσει εντελώς τις προπονήσεις για ένα μεγάλο διάστημα.\nΤα παιδιά δουλεύουν πολύ και βγάζουν μια μεγάλη εμπιστοσύνη. Υπάρχει ένα πολύ καλό, πολύ ομαδικό κλίμα που ο ένας δουλεύει για τον άλλον και όπως προανέφερα, τους αξίζουν πολλά συγχαρητήρια.\nΤώρα κοιτάζουμε μπροστά με αισιοδοξία καθώς θα έχουμε στη διάθεσή μας ποδοσφαιριστές που δεν μπορούσαμε να υπολογίζουμε παρ’ οτι θα συνεχίσουμε να έχουμε ένα μικρό ρόστερ.”\nΠερισσότερα σε αυτή την κατηγορία: « Αύριο στη Νάξο το ''Σίτι'' με μοναδικό στόχο τη νίκη απέναντι στη Σαντορίνη Η αποστολή της Σαντορίνης για το ματς με το Αιγάλεω »\nΑνακοίνωσε Τζιώρα η Νίκη Βόλου\nΣυνεχίζει στην Επισκοπή ο Ανδρικόπουλος\nΠΑΕ Σαντορίνης: Την Τετάρτη το ραντεβού με τον δήμαρχο…\nΜένει στη Νίκη Βόλου ο Λουκάς Γκαρσία\nΠαρελθόν έξι παίκτες από τα Χανιά\nΤο πρόγραμμα της προετοιμασίας της ΠΑΕ Ρόδος\nΗ Καλαμάτα ανακοίνωσε τον Σκενταράι\nΓιάννης Παλτόγλου: «Το όνειρό μου είναι να δω το Αιγάλεω…\nΚαλλιθέα: Κυκλοφόρησαν τα εισιτήρια διαρκείας\nΣτην Καλαμάτα ο Κόκκορης\nΗ Καλλιθέα ανακοίνωσε τον Ζαμάνη\nΠαραμένει στην Επισκοπή ο Πολυχρόνης


Παρατηρώντας το κλίμα από το παράθυρό μας | monemvasianews.gr UA-49499200-1\nΗ Γαλλία πρόκειται να φιλοξενήσει την 21η Διάσκεψη Μερών τηςΣύµβασης-Πλαίσιο των Ηνωµένων Εθνών για την κλιματική αλλαγή του 2015 (COP21), της οποίας και θα προεδρεύσει, από τις 30 Νοεμβρίου έως τις 11 Δεκεμβρίου 2015. Είναι ένα μείζον γεγονός, καθώς πρέπει να καταλήξει σε διεθνή συμφωνία για το κλίμα που θα έχει εφαρμογή σε όλες τις χώρες, με στόχο να συγκρατηθεί η άνοδος της μέσης παγκόσμιας θερμοκρασίας κάτω από τους 2 βαθμούς Κελσίου.\nΣτο πλαίσιο αυτό, το Γαλλικό Ινστιτούτο Ελλάδος θα παρουσιάσει, από τις 5 Νοεμβρίου έως τις 11 Δεκεμβρίου 2015, στην καφετέρια και τον χώρος υποδοχής του Γαλλικού Ινστιτούτου Ελλάδος, την έκθεση του γαλλικού περιοδικού terraeco, «Παρατηρώντας το κλίμα από το παράθυρό μας».\nΟι επιστήμονες σε ολόκληρο τον κόσμο παράγουν εδώ και δεκαετίες μεγάλο αριθμό δεδομένων, αναλύσεων και προβλέψεων για το κλίμα στο μέλλον. Αν οι εκπομπές αερίων του θερμοκηπίου δεν μειωθούν πολύ σύντομα, οι συνέπειες για τα οικοσυστήματα και τα έμβια όντα θα είναι δραματικές και μη αναστρέψιμες. Παραδόξως, η συνειδητοποίηση αυτής της επείγουσας κατάστασης γίνεται με ιδιαίτερα αργούς ρυθμούς.\nΗ φωτογραφική έκθεση του terraeco θέλει να κάνει τους θεατές να προσεγγίσουν τα ανησυχητικά παγκόσμια φαινόμενα που συνταράσσουν πλέον τον πλανήτη. Από το CO2 (διοξείδιο του άνθρακα) στους πρόσφυγες, περνώντας από την τήξη των πάγων, προβάλλει επιστημονικά στοιχεία και πεδία προσαρμογής μέσω σκετς από την καθημερινή ζωή. Προκειμένου ο καθένας να μπορεί να παρατηρεί από το παράθυρό του τις κλιματικές διαταραχές που συμβαίνουν. Και να αισθάνεται ότι τον αφορά.


Το Dimensity 9000 της MediaTek συναγωνίζεται τις επιδόσεις της Apple, σύμφωνα με την εταιρεία\nΟ νέος κορυφαίος επεξεργαστής της κατασκευάστριας εταιρείας chip μπορεί να συναγωνιστεί ή να ξεπεράσει τους κορυφαίους επεξεργαστές από την Apple και την Qualcomm, λέει η MediaTek. Όμως, η Qualcomm θα έχει κάτι να πει σχετικά σύντομα.\n23/11/2021 8:01 πμ.\nΗ MediaTek, η νούμερο ένα κατασκευάστρια εταιρεία chipset σε όγκο για smartphones παγκοσμίως, ανακοίνωσε τον πρώτο της πραγματικά κορυφαίο επεξεργαστή αυτήν την εβδομάδα σε εταιρική εκδήλωση. Το Dimensity 9000 είναι φορτωμένο με νέα χαρακτηριστικά, όπως οι πρώτοι του είδους τους πυρήνες ARM Cortex-X2 και συγκεντρωμένες 5G συχνότητες τριών φορέων.\n«Είμαστε σε θέση να βελτιώσουμε την απόδοση κατά 35% σε σύγκριση με τις σημερινές ναυαρχίδες Android», εννοώντας τον Snapdragon 888 της Qualcomm που χρησιμοποιείται στο Samsung Galaxy S21, δήλωσε ο Yen-Chi Lee, Αναπληρωτής Γενικός Διευθυντής της επιχειρηματικής μονάδας smartphone της MediaTek. Το τσιπ έχει 35% καλύτερη απόδοση GPU από τη «σημερινή ναυαρχίδα του Android», είπε.\nΒέβαια, όταν η MediaTek συγκρίνεται με την Qualcomm γίνεται λίγο ανειλικρινής. Ο Snapdragon 888 είναι σχεδόν ενός έτους τώρα και θα αντικατασταθεί από ένα νέο τσιπ σε δύο εβδομάδες στο Snapdragon Summit της Qualcomm. Αλλά η Qualcomm δεν έχει δημοσιοποιήσει ακόμη λεπτομέρειες για αυτόν τον νέο επεξεργαστή.\nΤο Dimensity 9000 χρησιμοποιεί τυπικούς πυρήνες από την ARM, αν και η MediaTek επιλέγει ποιους πυρήνες, σε ποια διάταξη και με συγκεκριμένο δίαυλο, όπως και διάφορα άλλα εξαρτήματα. Καθώς και η Qualcomm τώρα βασίζεται σε τυπικούς ARM CPU πυρήνες, η απόδοση της επόμενης γενιάς των καθαρών CPU θα είναι πιθανότατα παρόμοια με αυτή του Dimensity 9000. Η Qualcomm δήλωσε αυτήν την εβδομάδα ότι επιστρέφει στο σχεδιασμό προσαρμοσμένων πυρήνων χρησιμοποιώντας μια ομάδα που αποκτήθηκε από την startup Nuvia, αλλά ο καρπός αυτής της εργασίας δεν θα είναι διαθέσιμος μέχρι τα τέλη του επόμενου έτους.\nΗ MediaTek τροφοδοτεί το Android τηλέφωνο με τις μεγαλύτερες πωλήσεις στην Αμερική (σύμφωνα με μια παρουσίαση της εταιρείας)— το Samsung Galaxy A32 5G. Μέχρι τώρα, ωστόσο, ο κύριος όγκος της εταιρείας ήταν σε τηλέφωνα μεσαίας κατηγορίας, συχνά γύρω στα $300, αντί για πιο ακριβές, πιο premium συσκευές. Αυτό επιτρέπει στην εταιρεία να κερδίσει το 41% του μεριδίου αγοράς chipset Android στη Βόρεια Αμερική, σύμφωνα με τον Eric Fisher, αντιπρόεδρο πωλήσεων της εταιρείας για την Αμερική. Ωστόσο, το Dimensity 9000 είναι το πρώτο chipset της MediaTek, σύμφωνα με την εταιρεία, που έρχεται αντιμέτωπο με τα κορυφαία τσιπ που εμφανίζονται σε συσκευές όπως το Samsung Galaxy S21.\nΝέοι πυρήνες, Νέες δυνατότητες\nΟ επεξεργαστής έχει τρία σετ πυρήνων. Ο κύριος πυρήνας Cortex-X2 λειτουργεί έως και 3,05 GHz. Μετά, τρεις πυρήνες Cortex-A710 τρέχουν στα 2,85 GHz και, τέλος, άλλοι τέσσερις πυρήνες Cortex-A510 τρέχουν σε πιο ενεργειακά αποδοτικές λειτουργίες. Η GPU είναι η πρώτη εφαρμογή του επεξεργαστή Mali-G710 της Arm. Όλα βασίζονται στη διαδικασία των 4 νανομέτρων της TSMC, ο πρώτος μεγάλος επεξεργαστής που ανακοινώθηκε με αυτήν την τεχνολογία.\nΣε σύγκριση με το iPhone 13 της Apple, το Dimensity 9000 μπορεί σχεδόν να το συναγωνιστεί στην απόδοση στο Geekbench Multicore benchmark, με βαθμολογία πάνω από 4.000, είπε ο Yen-Chi Lee.\nΗ MediaTek έκανε καλή δουλειά εξηγώντας πώς αυτή η ισχύς του επεξεργαστή μεταφράζεται σε πραγματική χρήση στο smartphone. Το νέο τσιπ θα μειώσει τους χρόνους εκκίνησης των εφαρμογών κατά 20-50% και θα μειώσει την κατανάλωση ενέργειας σε αδράνεια κατά 40%, είπε ο Lee.\n«Θα μπορείτε να έχετε καλύτερη εμπειρία χρήστη όταν δεν χρειάζεται να φορτίζετε το τηλέφωνο για να τρέξετε όλες αυτές τις εφαρμογές κατά τη διάρκεια της ημέρας», είπε ο Lee.\nΌσον αφορά τις δυνατότητες της κάμερας, το chipset διαθέτει επεξεργαστή σήματος εικόνας 18-bit HDR με διεκπεραιωτικότητα 9 Gbps. Υποστηρίζει μεμονωμένες κάμερες έως 320MP, καθώς και ταυτόχρονη εγγραφή βίντεο HDR με τριπλή κάμερα. Αυτό είναι σημαντικό επειδή τα τηλέφωνα που τροφοδοτούνται από την MediaTek γενικά δεν είχαν κορυφαίες κάμερες. Αυτό ξεπερνά επίσης τον Snapdragon 888, αν και, για άλλη μια φορά, θα δούμε τι θα συμβεί σε λίγες εβδομάδες.\nΌσον αφορά την τεχνητή νοημοσύνη, η οποία χρησιμοποιείται σε μεγάλο βαθμό αυτήν τη στιγμή για την επεξεργασία εικόνας, η MediaTek ισχυρίζεται 66% καλύτερη απόδοση από το iPhone 13 και 16% καλύτερη απόδοση από το τσιπ Tensor της Google.\nΣχετικά με το 5G, το Dimensity 9000 συσσωρεύει 5G τριών φορέων. (Η Qualcomm το ανακοίνωσε ήδη στο επερχόμενο μόντεμ X65 της.) Αυτήν τη στιγμή στις ΗΠΑ, οι πάροχοι θέλουν ιδανικά να κάνουν 5G uplink σε μια ζώνη χαμηλής συχνότητας για εμβέλεια και στη συνέχεια να μπορούν να συνδυάσουν τα διάφορα τμήματα του φάσματος 5G μεσαίας ζώνης που γίνονται διαθέσιμα—η ζώνη n41 της T-Mobile, η ζώνη 3,45-3,55 GHz που ορισμένοι αποκαλούν n78 και η πολυσυζητημένη ζώνη n77 C. Η AT&T, ειδικά, θα συνδυάζει n5, n77 και n78 χαμηλής ζώνης, καθώς έχει μικρότερο αρχικό κανάλι στο n77 από ό,τι η Verizon στο n77 ή η T-Mobile στο n41.\nΟ επεξεργαστής εξακολουθεί να μην υποστηρίζει 5G συχνότητες κύματος χιλιοστών, ωστόσο, κάτι που θα το κάνει λιγότερο ελκυστικό ειδικά για την Verizon Wireless. Ο JC Hsu, CVP του Business Wireless Communications της MediaTek, δήλωσε ότι η εταιρεία έχει δεσμευτεί να κυκλοφορήσει ένα προϊόν mmWave φέτος, αλλά ότι η τεχνολογία θα εμφανιστεί σε «προϊόντα άλλων τμημάτων» σε σύγκριση με τον Dimensity 9000.\nΟ χώρος με τις Android ναυαρχίδεςς στη Verizon κυριαρχείται από τα προϊόντα Galaxy S και Z της Samsung αυτήν τη στιγμή, και η Qualcomm είπε νωρίτερα αυτή την εβδομάδα ότι θα τροφοδοτήσει αυτές τις σειρές μέχρι το 2022. Η MediaTek τροφοδοτεί το μεσαίο Galaxy A32 με τις μεγαλύτερες πωλήσεις. Αυτό σημαίνει ότι εάν υπάρχει ζήτηση από τη Verizon για ένα chipset κύματος χιλιοστών από την MediaTek, πιθανότατα βρίσκεται σε αυτήν τη ζώνη μεσαίας κατηγορίας.\nΤο Dimensity 9000 είναι πολύ πιθανό να εμφανιστεί σε τηλέφωνα στην Ευρώπη, την Ασία και τη Λατινική Αμερική όπου κυριαρχεί η MediaTek και δεν υπάρχουν ακόμη δίκτυα mmWave. (Θεωρητικά, θα μπορούσε να εμφανιστεί σε ένα τηλέφωνο OnePlus για την T-Mobile στις ΗΠΑ, αλλά η κορυφαία σχέση της OnePlus με την Qualcomm το καθιστά απίθανο.) Θα εμφανιστεί στα τηλέφωνα μέχρι τα τέλη του επόμενου Μαρτίου, είπαν τα στελέχη.


ESOTERICA.gr -= ΝΕΑ =- - "Εναλλακτική ιατρική και στα ζώα;"\nH ομοιοπαθητική, η υπνοθεραπεία και η Ιαπωνική θεραπευτική τέχνη του Ρέικι, απειλούν την παραδοσιακή ιατρική τα τελευταία χρόνια. Πιστεύεται τώρα ότι και τα ζώα μπορούν να επωφεληθούν από την συμπληρωματική ιατρική.\nΟ Robert McGowan υποστηρίζει ότι περισσότερα από 50 είδη ζώων, από τα άλογα έως τα σκυλιά και τις γάτες, είναι δεκτικά στην ύπνωση. Ξεκινάει την όλη διεργασία της θεραπείας διώχνοντας το στρες και μετά χρησιμοποιεί την φημισμένη μέθοδο του Ρέικι για να θεραπεύσει την ασθένειά τους.\nΟ Robert McGowan θυμάται τότε που βοήθησε ένα σκυλί ράτσας σπάνιελ που είχε παραλύσει, απλά χαϊδεύοντάς το. Χρειάστηκε να κάνει ρέικι για πέντε ώρες στο σκυλί έως αυτό να μπορέσει να σταθεί όρθιο. Μετά από μερικές επισκέψεις το σκυλί μπορεσε να ζήσει μια φυσιολογική ζωή. Ωστόσο ο Robert McGowan υποστηρίζει ότι ο ίδιος δεν είναι κτηνίατρος και ότι θα έπρεπε να έρχονται σε αυτόν αφού πρώτα εξαντλήσουν τις θεραπείες της ορθόδοξης ιατρικής. Πιστεύει ότι μπορεί να θεραπεύσει εκεί που οι παραδοσιακές μέθοδοι\nΩστόσο ο John Lawrence, ένας εκπαιδευτής της σχολής Ουάσινκτον για κλινικήκαι ανώτερη Υπνοθεραπεία στο Μάντσεστερ υποστηρίζει ότι η θεραπεία αυτή δεν είναι τόσο περίεργη αφού ο κος Robert McGowan απλά χρησιμοποιεί θεραπείες ομοιοπαθητικής που είναι πολύ αποτελεσματικές σε ζώα. Ο Robert McGowan υποστηρίζει ότι δυστυχώς η υπνοθεραπεία αντιμετωπίζει πρόβλημα εικόνας εξαιτίας κάποιων υπνωτιστών.\nΣτην πραγματικότητα δεν μπορείς να εξαναγκάσεις κανένα να κάνει κάτι που δεν θέλει όταν είναι υπό την επήρεια ύπνωσης και το ίδιο ισχύει και για τα ζώα. Ο Koς Lawrence υποστηρίζει ότι στην πραγματικότητα η θεραπεία αυτή είναι ένας συνδυασμός της ενέργειας του ήχου και της θεραπευτικής ενέργειας. Οι γητευτές των αλόγων ουσιαστικά κάνουν κάτι παρόμοιο με την μόνη διαφορά ότι χρησιμοποιούν και την φυσική επαφή, ενώ πραγματικά δεν είναι απαραίτητη.


Αποφράξεις αποχετεύσεων Πικέρμι, Αποφρακτική Αττικής, ΑΠΟΦΡΑΞΕΙΣ ΣΕ ΠΙΚΕΡΜΙ\nΑποφράξεις Αποχετεύσεων Πικέρμι Η εταιρία Αποφρακτική Πικερμίου αναλαμβάνει αποφράξεις αποχετεύσεων, καθαρισμούς αγωγών, αποφράξεις και πλύσιμο στεγανών, στην περιοχή Πικέρμι. Στην διάθεση μας έχουμε σύγχρονο στόλο φορτηγών και μηχανημάτων πιεστικών, ηλεκτρικίνητων και αντλιοφόρων έτσι ώστε να μπορούμε να εξυπηρετήσουμε και τους πιο απαιτητικούς πελάτες. Διαθέτουμε ωστόσο κάμερες ενδοσκόπησης αποχετευτικών δικτύων για των εντοπισμό προβλημάτων όπως σπασίματα, καθιζήσεις και διαρροές. Μπορεί επιπλέον να γίνει αντιγραφή της ενδοσκόπησης σε ψηφιακό δίσκο εφόσον προτύτερα έχει ενημερωθεί ο τεχνικός μας. Για αποφράξεις αποχετεύσεων Πικέρμι καλέστε μας και θα σας εξυπηρετήσουμε άμεσα.\nΈχοντας 20ετή εμπειρία η Αποφρακτική Πικερμίου αναλαμβάνει με συνέπεια, επαγγλματισμό και υπευθυνότητα όλες τις αποφράξεις αποχετεύσεων στην περιοχή Πικέρμι είτε πρόκειται για ιδιώτη, βιομηχανία, δημόσια υπηρεσία, κατοικία, εργοστάσιο, κατάστημα, ακόμα και πλοίο.\nΌντας πρωτοπόρος εταιρία στον Ελλαδικό χώρο στις αποφράξεις αποχετεύσεων, στο καθαρισμό αγωγών και στο πλύσιμο στεγανών, η εταιρία Αποφράξεις Αττικής πραγματοποιεί αποφράξεις στο Πικέρμι και Αττική με τιμές που ξεκινούν από 20 ευρώ. Ενδεικτικές περιοχές κάλυψης:\nΜε σημείο αναφοράς την πολυετή εμπειρία μας, η εταιρία Αποφρακτική Πικερμίου\nΑντιμετωπίζετε προβλήματα με την αποχέτευση του νεροχύτη σας; Όποιο αποχετευτικό πρόβλημα και να σας απασχολεί η εταιρεία μας μπορεί να σας εξυπηρετήση με τα πιο σύγχρονα μηχανήματα και την πλέον κατάλληλη τεχνογνοσία στο Πικέρμι.\nΗ εταιρεία μας μπορεί να αναλάβει την μηνιαία συντήρηση του αποχετευτικού σας δικτύου στο Πικέρμι ώστε να αποφύγετε πιθανά προβλήματα φραγής των σωληνώσεων και να υπάρχει πάντα η επίβλεψη του αποχετευτικού σας δικτύου.\nTags: Αποφράξεις Πικέρμι, Αποφράξεις Αποχετεύσεων Πικέρμι | ΑΠΟΦΡΑΞΕΙΣ ΚΑΘΑΡΙΣΜΟΣ ΑΠΟΧΕΤΕΥΣΗΣ ΠΙΚΕΡΜΙ


ALLURE lab: Οδηγός αγορών ρούχων μέσω ίντερνετ!\nΚάνοντας αγορές μέσω διαδικτύου;;;Χμ..ναι!!!Στο εξωτερικό είναι ένας πολύ διαδεδομένος τρόπος αγοράς ρούχων εδώ και αρκετά χρόνια. Καθώς η χειραφέτηση των γυναικών μεταφράστηκε με πολλές ώρες εργασίας, ο χρόνος για το αγαπημένο χόμπυ τους..δηλαδή το να περνάς ατελείωτες ώρες χαζεύοντας στα μαγαζιά μέχρι να καταλήξεις στο τι θές να πάρεις, περιορίστηκε αρκετά. Γι' αυτό, οι αγορές μέσω διαδικτύου έχουν αποκτήσει φανατικό κοινό που πλέον μπορεί κανείς να δεί οτι αυξάνεται και στην Ελλάδα.\nΤα παρακάτω είναι κάποια μικρά αλλά ιδιαίτερα σημαντικά σημεία που πρέπει να προσέξει κανείς για να αρχίσει τις αγορές τους στο ίντερνετ:\n1) Πρίν ξεκινήσουμε να ψάχνουμε ατελείωτα στο διαδίκτυο, πρέπει να ανοίξουμε την ντουλάπα μας, να ψάξουμε για τις ταμπελίτσες στα ρούχα μας και να σημειώσουμε τα νούμερα που φοράμε. Φυσικά, μπορούμε να διαπιστώσουμε οτι ανάλογα με το Πίνακα μέτρησης που υπάρχει, το νούμερο διαφέρει. Αυτό σημαίνει, οτι άλλο νούμερο φοράμε στο Αγγλικό πίνακα, άλλο στο Αμερικάνικο κι άλλο στο Κινέζικο.\n2) Εάν είμαστε σίγουροι για το νούμερο μας και θέλουμε να κάνουμε αγορές από μια συγκεκριμένη φίρμα ρούχων τότε το ψάξιμο στο διαδίκτυο γίνεται πιο εύκολο και πιο ασφαλές για τις αρχάριες. Αυτό γιατί γνωρίζουμε την εταιρεία και το νούμερο καθώς έχουμε ρούχα της στην ντουλάπα μας.\n3) Ξεκινάμε την αναζήτηση μας είτε για συγκεκριμένες εταιρείες (φίρμες) για να διαπιστώσουμε αν έχουν ηλεκτρονικά καταστήματα ή γενικότερα ψάχνουμε για πολυκαταστήματα τα οποία μπορούν να μας προσφέτουν επιλογές ανάλογα με το τύπο ενδύματος ή της εταιρείας που ζητάμε. Πρέπει να σημειώσουμε οτι υπάρχουν ιστοσελίδες που κάνουν αυτό το ψάξιμο για εμάς.\n4) Είναι πολύ σημαντικό όταν δεν έχουμε ξανακάνει αγορές, να στραφούμε σε ηλεκτρονικά καταστήματα που είναι έγκυρα έτσι ώστε να μη πέσουμε θύματα εξαπάτησης. Ένας τρόπος, είναι να ψάχνουμε ΠΑΝΤΑ για τα Στοιχεία Επικοινωνίας του καταστήματος έτσι ώστε να πάρουμε κάποιες πληροφορίες. Συνήθως, τα μεγάλα διαδικτυακά καταστήματα έχουν mail της εταιρείας και όχι προσωπικά. Επίσης, δεν είναι κακό να δοκιμάσουμε να πάρουμε ένα τηλέφωνο για να επαληθεύσουμε την ύπαρξη τους.Αν κάτι δε μας αρέσει, απλά φεύγουμε.\n5) Όταν αγοράζουμε ρούχα, θα πρέπει να προσέχουμε αν το ηλεκτρονικό κατάστημα μας δίνει τη δυνατότητα αλλαγής και επιστροφής προιόντων. Έτσι, σε περίπτωση που δε καταφέρουμε να βρούμε το σωστό νούμερο ή υπάρχει κάποιο ελλάτωμα να μπορούμε να το επιστρέψουμε.\n6) Στις αγορές σας προτιμήστε ηλεκτρονικά καταστήματα με έδρα την Ελλάδα και την Ευρωπαική Ένωση-ειδικά αν είναι οι πρώτες σας αγορές. Τα προιόντα που έρχονται από Αμερική ή Κίνα ή από κάπου αλλού χρειάζονται εκτελωνισμό. Αυτό σημαίνει και περισσότερο χρόνο απόκτησης του προιόντος που έχετε παραγγείλει (καθώς θα έχει κολλήσει στο τελωνείο) αλλά και χρήματα για τον εκτελωνισμό. Βέβαια υπάρχουν κάποια μικρά κόλπα σε αυτές τις περιπτώσεις αλλά δε πιάνουν πάντα.\n7) Να διαβάζετε πάντα προσεκτικά τις οδηγίες αποστολής, του τρόπου αποστολής και του τρόπου πληρωμής του κάθε καταστήματος. Άλλοι προτιμούν τη χρήση κούριερ έτσι ώστε να μπορούν να εντοπίζουν τη διαδρομή του προίοντος και να αισθάνονται ασφαλείς- αν και είναι ακριβότερο. Επίσης, ένας ασφαλής τρόπος πληρωμής είναι να βγάλετε μια χρεωστική κάρτα που θα την χρησιμοποιείται για τις αγορές σας αυτές. Αν φοβάστε τη χρήση πιστωτικής κάρτας, προσέξτε αν οι ιστοσελίδες των καταστημάτων διαθέτουν μικρά σήματα που υποδεικνύουν την ασφάλεια του ιστότοπου ή αλλιώς χρησιμοποιείστε το Paypal. Το τελευταίο δεν είναι καθόλου δύσκολο.\n8) Τέλος, όταν πια φτάσει το προιόν στα χέρια σας, είναι πολύ σημαντικό να επισκέπτεστε πάλι τα ηλεκτρονικά καταστήματα από τα οποία ψωνίσατε και να αφήσετε Αστεράκια αξιολόγησης ή Σχόλια έτσι ώστε να βοηθήσετε και όλους εμάς που ψωνίζουμε μέσω ίντερνετ. Η κριτική σας είναι εξαιρετικά χρήσιμη!!!!!\nΟ παράπανω είναι ένας όδηγός για τα πρώτα σημεία που πρέπει να προσέχετε. Θα εμπλουτίζεται συνεχώς.\nΚΑΛΕΣ ΔΙΑΔΙΚΤΥΑΚΕΣ ΑΓΟΡΕΣ!!!!!!!